Μένουμε Εδώ για Παζάρι: Ανάγκη για νέο μοντέλο διακυβέρνησης - Kythera.News - Κυθηραϊκά Νέα\nΑρχική ΚΥΘΗΡΑ Μένουμε Εδώ για Παζάρι: Ανάγκη για νέο μοντέλο διακυβέρνησης\nΜένουμε Εδώ για Παζάρι: Ανάγκη για νέο μοντέλο διακυβέρνησης\nΓια «νίκη του Κυθηραϊκού λαού», κάνει λόγο, με ανακοίνωσή της, η δημοτική παράταξη «Κύθηρα - Αντικύθηρα, Μένουμε Εδώ», δεδομένης της τελικής ευθυγράμμισης του βηματισμού της δημοτικής πλειοψηφίας προς την κατεύθυνση της λαϊκής βούλησης για ένα βιώσιμο και λειτουργικό κανονισμό για το Παζάρι, με σεβασμό στην παράδοση και τους ανθρώπους που την προάγουν.\nΔελτίο Τύπου εξέδωσε ο συνδυασμός «Κύθηρα – Αντικύθηρα, Μένουμε Εδώ», αναφορικά με τις τελευταίες εξελίξεις γύρω από το Παζάρι στον Ποταμό, με την έγκριση από την Οικονομική Επιτροπή, του αναθεωρημένου σχεδίου λειτουργίας του Παζαριού.\nΣτην ανακοίνωση, γίνεται λόγος για «νίκη, που ανήκει στο σύνολο του Κυθηραϊκού λαού», με δεδομένο ότι, πέραν των βελτιωμένων προτάσεων του συνδυασμού, τόσο οι αντιδράσεις φορέων, όπως ο Πολιτιστικός Σύλλογος Ποταμού και ο Αγροτικός Συνεταιρισμός Ποταμού, αλλά και η ενεργοποίηση απλών πολιτών, ανάγκασαν την δημοτική αρχή να υπαναχωρήσει από τις αρχικές, ανεδαφικές της θέσεις, και να δεχτεί ότι το ζήτημα μπορεί να διευθετηθεί, μόνο στην βάση της συναίνεσης φορέων, συλλογικοτήτων και απλών πολιτών.\nΑυτό, θεωρεί η παράταξη, πως αποτελεί «βάση εκκίνησης», για μια συνολικότερη διευθέτηση όλων των θεμάτων που απασχολούν την κυθηραϊκή κοινωνία μέσω του διαλόγου, και μακριά από «Λουδοβίκειες συμπεριφορές, αυταρχικές πρακτικές και λογικές αποπροσανατολισμού και διαστρέβλωσης.»\n“Ανάγκη για νέο μοντέλο διακυβέρνησης”\nΧαιρετίζουμε την απόφαση της δημοτικής πλειοψηφία να συνταχθεί με την λογική και την ευαισθησία εγκαταλείποντας λογικές αποπροσανατολισμού και διαστρέβλωσης.\nΠρόκειται για μια νίκη η οποία ανήκει στο σύνολο του Κυθηραϊκού λαού ανεξαρτήτως προέλευσης. Πρόκειται για μια ήττα αυταρχικών πρακτικών.\nΗ δημοτική πλειοψηφία πλέον αποδέχεται ότι το παζάρι δεν φεύγει από τον Ποταμό για ΚΑΝΕΝΑ λόγο και ότι το Δημοτικό συμβούλιο θα επιλύει τα θέματα που ανακύπτουν. Επιπλέον στα πωλούμενα είδη προστέθηκαν (μετά πολλών βασάνων) αρκετά προϊόντα που είχαν διαγραφεί .\nΕπιτέλους έχουμε μια βάση εκκίνησης η οποία βεβαίως επιδέχεται διορθώσεις και βελτιώσεις εφόσον προκύψουν θέματα στην πορεία.\nΠλέον είναι σαφές σε όλους, ελπίζουμε και στη δημοτική αρχή, η σημασία ενός ουσιαστικού διαλόγου με την κοινωνία. Η πλειοψηφία των πολιτών έχουμε την καλή διάθεση αλλά και το δικαίωμα να συμμετέχουμε στη λήψη αποφάσεων για τον τόπο μας, την καθημερινότητά μας, τους κανόνες της δημόσιας ζωής.\nΗ συζήτηση για το Παζάρι του Ποταμού έφερε στο προσκήνιο την ανάγκη ενός νέου μοντέλου τοπικής διακυβέρνησης. ‘Όχι με «αποφασίζομεν και διατάσσομεν», όχι με αυτάρεσκες συμπεριφορές, όχι με «Λουδοβίκειες» συμπεριφορές, όχι με καθημερινούς τσακωμούς με κάθε δημότη που έχει άλλη άποψη.\nΣτην συγκεκριμένη υπόθεση του παζαριού του Ποταμού, κατέστη σαφές ότι καμία απόφαση δεν θα μπορεί να ληφθεί χωρίς την ουσιαστική συμμετοχή του πολιτιστικού συλλόγου, του Αγροτικού συνεταιρισμού, του Τοπικού Συμβούλιου, των κατοίκων της περιοχής που έχουν δικαίωμα να γνωρίζουν και να συναποφασίζουν το μέλλον τους.\nΣας καλούμε σήμερα να συζητήσουμε με τους ανθρώπους του Ποταμού όχι μόνο για ένα «αξιοπρεπές παζάρι», αλλά και έργα που θα βγάλουν από το τέλμα την εμπορική, κοινωνική και πολιτιστική ζωή του χωριού.\n” ΚΥΘΗΡΑ ΑΝΤΙΚΥΘΗΡΑ ΜΕΝΟΥΜΕ ΕΔΩ “


HostingB2B LTD: Ψηφιακές και τεχνολογικές ανάγκες των επιχειρήσεων αλλά και ιδιώτες. - City Of Larnaka\nHostingB2B LTD: Ψηφιακές και τεχνολογικές ...\nHostingB2B LTD: Ψηφιακές και τεχνολογικές ανάγκες των επιχειρήσεων αλλά και ιδιώτες.\nΗ HostingB2B LTD είναι μια εταιρεία που δραστηριοποιείται στον τομέα της Φιλοξενίας, με υψηλού τεχνολογικού επιπέδου λύσεις, που ανταποκρίνονται σε όλες τις ψηφιακές και τεχνολογικές ανάγκες των επιχειρήσεων αλλά και ιδιώτες.\nΜε παρουσία σε τοπικά κέντρα δεδομένων, παρέχει ποικιλία υπηρεσιών φιλοξενίας όπως:\nDomain registration: Πάνω από 100+ TLD’s ονόματα με αυτόματο συγχρονισμό και έτοιμο για άμεση χρήση.\nΦιλοξενία ιστοσελίδας, e-Commerce & e-shop με πάνω από 436 έτοιμα apps όπως WordPress – Joomla – Drupal – PHPBB – Magento – Prestashop – Moodle – Abante Cart K.A. και IPs στην Κύπρο, για βελτιστοποίηση του SEO και άλλων εργαλείων.\nVirtual Private Servers (VPS) με κυπριακό IP σε ταχύτατο δίκτυο 100Mbps και διαχείριση, μέσω του εταιρικού πόρταλ, για όλες τις λειτουργείες με ασφάλειας της μηχανής από κυβερνοεπιθέσεις και DDoS attacks.\nDedicated Bare Metal Server: Υπηρεσίες ενοικιαγοράς Server, αρχίζοντας από 120€ το μήνα, παρέχοντας τα τελευταία εταιρικά μοντέλα Server όπως Dell – HP – CISCO – SuperMicro. Έτοιμοι με τις τελευταίες αναβαθμίσεις στα κέντρα δεδομένων της Κύπρου – Μάλτας – ΗΒ – Γερμανίας. Προσφέροντας την επιλογή για τις επιχειρήσεις να ανταπεξέλθουν σε προκλήσεις όπως, το κόστος αγοράς ή το κόστος συντήρησης του Server με ακριβά συμβόλαια και με Υποστήριξη 24/7 όλο το εικοσιτετράωρο για όλα τα προϊόντα μας και Υπηρεσίες Managed Services για ολοκληρωμένη διαχείρισή της υποδομής από επαγγελματίες.\nΓια τους αναγνώστες του CityofLarnaka προσφέρει Δωρεάν Domain με κάθε Χρονιαιο πακέτο Web Hosting αλλά και δωρεάν μεταφορά site από επαγγελματίες χωρίς downtime.\nGepostet von HostingB2B am Samstag, 25. Juli 2020\nΠράσινο στην οικιστική ανάπτυξη Marigate Larnaca\nΠρωτοβουλία Ιδιοκτητών Κέντρων Αναψυχής – Η Λάρνακα Ξυπνά! Η Λάρνακα Αντιδρά!\nΣτα χέρια της Sunnyseeker το Elias Beach Hotel


Το σχέδιο των Ρεπουμπλικάνων του Κογκρέσου για τον Πούτιν | Liberal.gr\nΜπορεί η Κίνα να απασχολεί το μεγαλύτερο μέρος των σχεδιασμών του Λευκού Οίκου και του Κογκρέσου σε επίπεδο εξωτερικής πολιτικής, ωστόσο οι Ρεπουμπλικάνοι δεν ξεχνούν την Ρωσία και συγκεκριμένα τον Βλαντιμίρ Πούτιν.\nΗ μεγαλύτερη ομάδα των Ρεπουμπλικάνων στη Βουλή των Αντιπροσώπων, το δεύτερο σώμα του Κογκρέσου των ΗΠΑ έχει συγκεκριμένο σχέδιο για τον "ισόβιο" πρόεδρο της Ρωσίας.\nΣυγκεκριμένα, η άτυπη ομάδα με την ονομασία "Επιτροπή Μελετών των Ρεπουμπλικάνων" αναμένεται να εκδόσει την έκθεση της για την εξωτερική πολιτική των ΗΠΑ στην οποία καλεί το Κογκρέσο συνολικά να λάβει μέτρα κατά της Ρωσικής επιθετικότητας. Σύμφωνα με προσχέδιο το οποίο επικαλείται η εφημερίδα Washington Examiner "Η δράση του Κρεμλίνου εκτείνεται από τον Αρκτικό κύκλο ως τη Βενεζουέλα και από το Ιράν μέχρι την Αφρική". Η έκθεση αναφέρεται στην βοήθεια που παρέχουν οι Ρώσοι στη Βενεζουέλα, στο Ιράν, στη Συρία, τη Λιβύη ακόμα δε και στο περιστατικό με τον Ρώσο πρώην πράκτορα στο Σαλσμπερι της Βρετανίας, προ δύο ετών.\nΕτσι λοιπόν, οι Ρεπουμπλικάνοι αναμένεται να ασκήσουν έντονες πιέσεις προκειμένου να ληφθούν μέτρα προληπτικού χαρακτήρα με στόχο να αποκλειστεί προοδευτικά η Ρωσία από διεθνές χρηματοπιστωτικό σύστημα. Ένα εξ αυτών είναι το σύστημα διεθνών διατραπεζικών συναλλαγών SWIFT.\nΤο ενδεχόμενη της αποσύνδεσης της Ρωσίας από το σύστημα SWIFT συζητείται από το 2014, όταν είχαν επιβληθεί οι πρώτες κυρώσεις εξαιτίας της κατάστασης στην Ουκρανία. Τότε ΕΕ και ΗΠΑ ζητούσαν να αποσυνδεθεί η Ρωσία από το σύστημα, ωστόσο ο οργανισμός θεώρησε ότι μια παρόμοια απόφαση συνιστά παραβίαση των δικαιωμάτων της εταιρείας που θα μπορούσε να βλάψει την εταιρεία. Η SWIFT που έχει την έδρα της στο Βέλγιο, είναι ένα διεθνές διατραπεζικό σύστημα συναλλαγών, στο οποίο συμμετέχουν 11.000 χρηματοπιστωτικά ιδρύματα από 200 και πλέον χώρες του κόσμου.\nΟι Ρεπουμπλικάνοι θεωρούν ότι με αυτόν τον τρόπο θα πληγεί ανεπανόρθωτα η ολιγαρχία γύρω από τον Ρώσο πρόεδρο, η οποία χρησιμοποιεί το διεθνές χρηματοπιστωτικό σύστημα για τις κάθε είδους δραστηριότητες της.\nΤέλος δε υπάρχει και η λεγόμενη "πυρηνική" εκδοχή να κηρυχθεί η Ρωσία σπόνσορας της τρομοκρατίας όπως έγινε από την κυβέρνηση Τραμπ με τους Φρουρούς της Επανάστασης του Ιράν. Πρακτικά όμως, η πρόταση των Ρεπουμπλικάνων της Βουλής αποτελεί μια ακραία επιλογή, όπως αναφέρουν ειδικοί η οποία έχει ελάχιστες πιθανότητες να πραγματοποιηθεί.


.Σωματείο Βάσης Ανέργων & Επισφαλώς Εργαζόμενων Άρτας: Τώρα θα έχουμε μιντιακή ολιγαρχία, αλλά με άδεια…\nΠαρατήρηση 1η: «Ό,τι είναι νόμιμον είναι ηθικόν». Η ρήση είναι του πρώην υπουργού Βουλγαράκη και την έχουν καταδικάσει παντοιοτρόπως όλοι οι ιησουίτες που – ταυτόχρονα – την έχουν καταστήσει «οδηγό» των πολιτικών τους πεπραγμένων. Σημαιοφόροι, δε, του ιησουιτισμού, δεν είναι άλλοι από εκείνους που κάθε φορά εναλλάσσονται στις καρέκλες όσων παριστάνουν τους φορείς της «κάθαρσης»


[ΧΑΡΙΖΩ] Διαφορα παππουτσια αγορι ,κοριτσι [ΧΑΡΙΖΩ] PC Πύργοι (Tower) ημητελείς ή ολοκληρωμένοι [ΕΚΛΕΙΣΕ] Κάθισμα αυτοκινήτου Minnie mouse [ΧΑΡΙΖΩ] LAPTOP 14,5 ΙΝΤΣΩΝ QUEST [ΧΑΡΙΖΩ] 2 δίσκους - SΑΤΑ (από λάπτοπ) + 2 τροφοδοτικά [ΖΗΤΑΩ] Μωρουδίστικα ρουχαλάκια ν.0 [ΧΑΡΙΖΩ] Ρούχα για κορίτσι 6-10 ετών [ΑΝΑΜΟΝΗ ΠΑΡΑΛΑΒΗΣ] Media Player 'SAMSUNG' [ΧΑΡΙΖΩ] Πάπλωμα,καθρέπτη, αερόθερμο, φωτιστικό οροφής [ΧΑΡΙΖΩ] Βιβλία για παιδιά και νέους [ΧΑΡΙΖΩ] Διάφορα και άσχετα μεταξύ τους [ΧΑΡΙΖΩ] παζλ + ένα επιτραπέζιο [ΕΚΛΕΙΣΕ] ΑΘΛΗΤΙΚΑ ΠΑΠΟΥΤΣΙΑ ΝΙΚΕ 46 ΝΟΥΜΕΡΟ [ΖΗΤΑΩ] Σκληρό δίσκο με Windows 7 ή cd εγκατάστασης Windows 7 [ΧΑΡΙΖΩ] Φο μπιζού και ρολόγια (και για κατασκευές) [ΧΑΡΙΖΩ] 2 κορμακια για μπαλετο [ΧΑΡΙΖΩ] βιβλια:λογοτεχνικα, ηχοληψιας, φυσικης κ.α. [ΧΑΡΙΖΩ] Κουρτίνες παιδικές και άλλες [ΧΑΡΙΖΩ] 7 γυναικεια ρουχα και δυο μεξιλαροθηκες [ΧΑΡΙΖΩ] ΓΛΑΣΤΡΕΣ [ΧΑΡΙΖΩ] ΕΠΙΠΛΑ ΚΑΙ ΠΑΛΙΑ ΑΝΤΙΚΕΊΜΕΝΑ [ΧΑΡΙΖΩ] 2 ΓΥΝΑΙΚΕΙΑ ΜΠΟΥΦΑΝ XXL [ΖΗΤΑΩ] Παιδικά παπούτσια 21 νούμερο [ΖΗΤΑΩ] επεξεργαστη c2d socket 775 [ΧΑΡΙΖΩ] ΠΟΔΗΛΑΤΟ Γυναικείο χωρίς ταχύτητες [ΧΑΡΙΖΩ] 50 γυναικεία ρούχα s,m,l [ΧΑΡΙΖΩ] Ηχεία υπολογιστή 2 ζευγάρια [ΧΑΡΙΖΩ] Πανωφορια για κοριτσακι [ΧΑΡΙΖΩ] Εκτυπωτής-Scanner-Fax HP Officejet 4500 All-in-One (χωρίς ευχαριστώ) [ΧΑΡΙΖΩ] Εφηβικα και γυναικεία ρούχα ν.s,m,l [ΖΗΤΑΩ] Κουκουναρόσπορους για (ερασιτεχνικη) αναδάσωση [ΧΑΡΙΖΩ] Μίνι ραπτομηχανή και DVD Player [ΧΑΡΙΖΩ] Καλλυντικά Κιτρίνισμα πλαστικών σε pc [ΧΑΡΙΖΩ] Πάπλωμα bebe και κουβέρτα λεπτή. [ΧΑΡΙΖΩ] μνημες ram KINGSTON SDRAM 2gb & SO DIMM DDR2 1gb [ΧΑΡΙΖΩ] Ρουχα για κοριτσι [ΧΑΡΙΖΩ] Ρούχα για κορίτσι και παιχνίδια [ΧΑΡΙΖΩ] Γυναικεία κ εφηβικά γιουνισεξ παπούτσια διαφορά νούμερα [ΧΑΡΙΖΩ] Συγκεντρωτική 50 τεμ.(γυν.-ανδρικα-εφηβικα-μπιζου κ.α.) [ΕΚΛΕΙΣΕ] Διπλό κρεβάτι (1,40 Χ 2,00) [ΧΑΡΙΖΩ] 1 σακούλα αγορίστικα 7-9ετών [ΧΑΡΙΖΩ] 63 τμχ άσχετα μεταξύ τους [ΧΑΡΙΖΩ] Διάφορα λειτουργικά η μη. [ΧΑΡΙΖΩ] ΚΑΘΡΕΦΤΗ ΚΑΙ ΕΠΙΔΑΠΕΔΙΟ ΚΑΛΟΓΕΡΟ [ΧΑΡΙΖΩ] Βαλίτσα ταξιδιού και βάση για ομπρέλα [ΧΑΡΙΖΩ] Ξενογλωσσα Dan Brown, Stephen King, William Golding, Irvine Welsh, David Hewson, Lee Child,... [ΧΑΡΙΖΩ] ρούχα για κορίτσι 12-24 μηνών [ΧΑΡΙΖΩ] Πικ απ με πρόβλημα [ΖΗΤΑΩ] Οτιδήποτε σε σχέση με pokemon [ΧΑΡΙΖΩ] ΕΠΙΠΛΑ ΣΤΑ ΙΛΙΣΙΑ [ΧΑΡΙΖΩ] ΚΑΛΛΥΝΤΙΚΑ ΚΑΙ ΚΟΣΜΗΜΑΤΑ [ΧΑΡΙΖΩ] Περπατουρα [ΧΑΡΙΖΩ] Πίνακες ζωγραφικής (προστέθηκαν 13) [ΖΗΤΑΩ] 3G/4G USB STICK [ΧΑΡΙΖΩ] Διάφορα πράγματα πολλά καινούργια ΔΙΑΘΈΣΙΜΑ 1,2,4,6, 7,9,10 [ΧΑΡΙΖΩ] φόρμα εξόδου για 6 μηνών κορίτσι [ΧΑΡΙΖΩ] Gadgetακια (κινητό,selfie stick,θήκη,ζελατίνες,κλπ) [ΧΑΡΙΖΩ] Συγκεντρωτική [ΧΑΡΙΖΩ] Φορητό ψυγείο, καμινέτο [ΧΑΡΙΖΩ] Καινούρια τσάντα θαλάσσης [ΧΑΡΙΖΩ] Ρετρο λαπτοπ HP Omnibook XE2 (για Windows 95/98) [ΧΑΡΙΖΩ] λογοτεχνικα βιβλια [ΧΑΡΙΖΩ] Μπαλαντέζες αυτοκινήτου [ΧΑΡΙΖΩ] Καλλυντικα και για μωρα συν ταμπλετες για πλυντηριο πιατων [ΧΑΡΙΖΩ] Γυναικεια ρουχα διαφορα νουμερα [ΧΑΡΙΖΩ] ΣΥΛΛΟΓΗ ΚΟΛΛΕΣ ΑΛΛΗΛΟΓΡΑΦΊΑΣ ΚΑΙ ΡΕΤΡΟ ΠΡΟΣΚΛΉΣΕΙΣ ΓΙΑ ΠΑΙΔΙΚΟ ΠΆΡΤΥ [ΧΑΡΙΖΩ] ΒΟΗΘΉΜΑΤΑ ΓΥΜΝΑΣΊΟΥ ΛΥΚΕΊΟΥ [ΖΗΤΑΩ] Κοριτσίστικα παπουτσια ν 32-33 [ΧΑΡΙΖΩ] Ρούχα πολλά και διάφορα [ΧΑΡΙΖΩ] ΚΑΡΤΑ ΉΧΟΥ ΚΑΙ ΣΚΛΗΡΌ ΔΊΣΚΟ [ΧΑΡΙΖΩ] Τάμπλετ Intenso [ΧΑΡΙΖΩ] Ασύρματη κάμερα D-Link [ΧΑΡΙΖΩ] Ξύλινη Βάση για μαχαίρια master chef αμεταχειριστη [ΧΑΡΙΖΩ] Πέντε (5) τηλεφωνικές συσκευές σταθερης τηλεφωνιας [ΖΗΤΑΩ] ΔΩΡΟ ΓΙΑ ΚΟΡΙΤΣΑΚΙ 3 ΕΤΩΝ [ΖΗΤΑΩ] ΡΟΥΧΑ ΚΑΙ ΣΧΟΛΙΚΑ ΓΙΑ ΔΟΜΗ ΜΕ ΑΣΥΝΟΔΕΥΤΑ ΠΡΟΣΦΥΓΑΚΙΑ [ΧΑΡΙΖΩ] Ρουχα αγόρι 9-10, παιχνίδια, γυαλιά, φακοι, κινητό, παλιά σεντονια κ.α. [ΧΑΡΙΖΩ] Old Holborn κίτρινο 30g σφραγισμένο [ΧΑΡΙΖΩ] Κινητά και Μπαταρίες [ΧΑΡΙΖΩ] Σταθερό τηλέφωνο,Ραφακια,θήκες τάμπλετ και διάφορα για σπίτι. [ΧΑΡΙΖΩ] Μηχανισμός και βάση καρέκλας γραφείου [ΧΑΡΙΖΩ] Διάφορες τσάντες [ΧΑΡΙΖΩ] Γυναικεια ρουχα M [ΧΑΡΙΖΩ] Router Huwai [ΖΗΤΑΩ] 2 ρολόγια τοίχου [ΧΑΡΙΖΩ] Γυναικεία πανωφόρια για διάφορες ηλικίες και μεγέθη [ΧΑΡΙΖΩ] ΔΙΑΦΟΡΑ ΠΑΙΔΙΚΑ [ΧΑΡΙΖΩ] Ανδρικά ρούχα [ΧΑΡΙΖΩ] Τηλεόραση CRT 25" [ΖΗΤΑΩ] Βοηθήματα β Γυμνασίου [ΖΗΤΑΩ] Kηροπήγιο για κανονικό κερί & λάμπα πετρελαίου [ΖΗΤΑΩ] Πομποδεκτη υπερυθρων USB για μεταφορα αρχειων απο παλια κινητα [ΧΑΡΙΖΩ] Παλτό μπλε [ΖΗΤΑΩ] Είμαι φοιτητής και αναζητώ έπιπλα [ΧΑΡΙΖΩ] Bluetooth Ακουστικα [ΧΑΡΙΖΩ] παπουτσια για κοριτσι 34-36 και 30 [ΧΑΡΙΖΩ] ΥΠΟΛΟΓΙΣΤΗΣ [ΧΑΡΙΖΩ] Διαφορα παππουτσια αγορι ,κοριτσι [ΧΑΡΙΖΩ] 2 κουτιά Η/Υ & 1 λειτουργικό PC (Windows XP) [ΧΑΡΙΖΩ] 1 σακούλα με Μη Λειτουργικές λάμπες led [ΧΑΡΙΖΩ] Τηλεόραση [ΧΑΡΙΖΩ] Ηλεκτρική σκούπα με πρόβλημα στο μοτέρ [ΖΗΤΑΩ] Γνήσιο λογισμικό WIN 10 (Ελληνικά) [ΧΑΡΙΖΩ] Κούνια μωρού 140×70 χωρίς στρώμα [ΖΗΤΑΩ] Κουτί υπολογιστή [ΧΑΡΙΖΩ] Lexmark X1170 Σαρωτής Εκτυπωτής [ΧΑΡΙΖΩ] PC Πύργοι (Tower) ημητελείς ή ολοκληρωμένοι [ΕΚΛΕΙΣΕ] Κάθισμα αυτοκινήτου Minnie mouse [ΧΑΡΙΖΩ] Σταθερά τηλέφωνα [ΧΑΡΙΖΩ] ΠΑΙΔΙΚΑ ΠΑΝΩΦΟΡΙΑ ΓΙΑ ΚΟΡΙΤΣΙΑ ΑΠΟ 4 ΕΤΩΝ και 6 ΕΤΩΝ [ΧΑΡΙΖΩ] LAPTOP 14,5 ΙΝΤΣΩΝ QUEST [ΧΑΡΙΖΩ] Διαφορα αντρικά και γυναικεια [ΧΑΡΙΖΩ] 2 δίσκους - SΑΤΑ (από λάπτοπ) + 2 τροφοδοτικά [ΖΗΤΑΩ] Πύργο υπολογιστή [ΖΗΤΑΩ] Radio-cd player [ΖΗΤΑΩ] Μωρουδίστικα ρουχαλάκια ν.0 [ΧΑΡΙΖΩ] γυάλινα μπολάκια για γλυκά [ΧΑΡΙΖΩ] Smartphone Samsung Galaxy Mini 2 [ΧΑΡΙΖΩ] Καινούργια μπαταρία Samsung 1350mAh [ΧΑΡΙΖΩ] Ρούχα για κορίτσι 6-10 ετών [ΧΑΡΙΖΩ] Λαμπάκια Νυκτός [ΧΑΡΙΖΩ] Ακουστικά LIDL [ΧΑΡΙΖΩ] 25 self tests [ΧΑΡΙΖΩ] Κάρτα Ηχου ISA [ΧΑΡΙΖΩ] Χαρίζω βρεφικά ρουχα για αγορι [ΖΗΤΑΩ] Πιστολακι και φυσουνα [ΧΑΡΙΖΩ] Γυναικεια ρουχα [ΧΑΡΙΖΩ] ΡΟΥΧΑ ΓΙΑ ΚΟΡΙΤΣΙ 6 ΕΤΩΝ [ΖΗΤΑΩ] Μπάρες Οροφής [ΧΑΡΙΖΩ] Παππουτσια παιδικα [ΖΗΤΑΩ] Καρέκλα γραφείου [ΖΗΤΑΩ] Περπατούρα (Π) για ηλικιωμένο, τραυματία κτλ [ΧΑΡΙΖΩ] CDs και DVDs [ΧΑΡΙΖΩ] Γυναικεία - εφηβικά παπούτσια Νο 36 & 37 [ΧΑΡΙΖΩ] Οθόνη Sony SDM HS53 [ΧΑΡΙΖΩ] διαφορα [ΧΑΡΙΖΩ] 2 ΞΥΛΙΝΟΥΣ ΜΠΟΥΦΕΔΕΣ ΗΛΙΟΥΠΟΛΗ [ΖΗΤΑΩ] Μάρσιπο για νεογέννητο και στρώμα καλαθουνας [ΖΗΤΑΩ] Bιβλία με ποίηση Γκάτσος Ν.-Ελύτης-Ρίτσος-Σεφέρης-Παλαμας-Καβάφης-Καζαντζάκης Εμπειρίκος-Λει... [ΧΑΡΙΖΩ] Ρούχα γυναικεία [ΧΑΡΙΖΩ] Μεγάλο γυάλινο διακοσμητικό μπολ και κεντήματα [ΑΝΑΜΟΝΗ ΠΑΡΑΛΑΒΗΣ] Media Player 'SAMSUNG' [ΧΑΡΙΖΩ] Διαφορα παιχνιδια [ΧΑΡΙΖΩ] mini TV [ΖΗΤΑΩ] Αθλητικα 28 νο κοριτσι [ΖΗΤΑΩ] Ποδήλατο [ΧΑΡΙΖΩ] Πάπλωμα,καθρέπτη, αερόθερμο, φωτιστικό οροφής [ΖΗΤΑΩ] Επιπλα και ηλεκτρικά είδη ειμαστε εξαμελής οικογένεια [ΧΑΡΙΖΩ] ρουχα και παπουτσια για κοριτσι 4-5 ετων [ΧΑΡΙΖΩ] ADSL Router Thomson TG585 [ΧΑΡΙΖΩ] Δεκτης τηλεορασης [ΧΑΡΙΖΩ] Βιβλία για παιδιά και νέους [ΧΑΡΙΖΩ] ΒΟΗΘΗΜΑΤΑ Α΄ΛΥΚΕΙΟΥ [ΧΑΡΙΖΩ] Διάφορα και άσχετα μεταξύ τους [ΧΑΡΙΖΩ] Μεγάλη πετσέτα μπάνιου και κάλλυμα κρεβατιού με λάστιχο [ΧΑΡΙΖΩ] παζλ + ένα επιτραπέζιο [ΧΑΡΙΖΩ] ασυρματο τηλεφωνο με θεματακι... [ΕΚΛΕΙΣΕ] ΑΘΛΗΤΙΚΑ ΠΑΠΟΥΤΣΙΑ ΝΙΚΕ 46 ΝΟΥΜΕΡΟ [ΖΗΤΑΩ] Ριλαξ ή κούνια ριλαξ σε άριστη κατάσταση.\nΣυνολικές δημοσιεύσεις 1851807\nΣύνολο θεμάτων 178770\nΣύνολο μελών 63838\nΤο νεότερο μέλος μας ΑΘΗΝΑ ΛΙΟΣΗ\nΕγγεγραμμένα μέλη: ΑΝΑΣΤΑΣΙΟΣ, Bing [Bot], Google [Bot], Google Adsense [Bot], gvtg, makedon, maria2015, Μιμή


Greek Idol 2011 ο Παναγιώτης Τσακαλάκος!\nHome / Ψυχαγωγία / Greek Idol 2011 ο Παναγιώτης Τσακαλάκος!\nΚυριακή, 26.6.2011, 01:25\nΔιαβάστε τι έγινε λεπτό προς λεπτό κατά τη διάρκεια της βραδιάς και δείτε σε βίντεο τις σημαντικότερες στιγμές του show!\nΗ Μαλού και ο Παναγιώτης κατάφεραν από την πρώτη στιγμή να ξεχωρίσουν, να αντέξουν σε δέκα live και να φτάσουν στον τελικό του μεγαλύτερου talent show στην Ελλάδα! Ωστόσο, μόνο ένας μπορεί να αναδειχθεί Greek Idol 2011 και αυτός ήταν ο Παναγιώτης Τσακαλάκος.\nΜέσα σε ένα κλίμα γιορτής και χαράς που οι ίδιοι οι διαγωνιζόμενοι διατήρησαν μέχρι το τέλος κύλησε η βραδιά! Το zappIT, πιστό στο ραντεβού του με τους αναγνώστες του διοργάνωσε ένα ακόμα live event με τα highlights της βραδιάς, φωτογραφίες από τα παρασκήνια, polls και βέβαια τα σχόλια των αναγνωστών, τα οποία θα βρείτε κάνοντας κλικ εδώ!\nΣτις 21:00 ξεκίνησε το show με μια εντυπωσιακή έναρξη και με μια εντυπωσιακή Ρούλα Κορομηλά!\nΑμέσως μετά, Μαλού και Παναγιώτης εμφανίζονται μαζί επί σκηνής τραγουδώντας Αντώνη Ρέμο…\n21:20 Η Μαλού τραγουδάει Je veux και ο Κώστας Καπετανίδης ανοίγει σαμπάνιες!\n21:30 Ο Παναγιώτης στη σκηνή με «Fuc…n Perfect».\n21:46 Οι Μέλισσες στη σκηνή του Greek Idol.\nΣτη σκηνή ανεβαίνει και ερμηνεύει μεγάλες επιτυχίες του ο Αντώνη Βαρδής. Αμέσως μετά ακολουθεί ένα ντουέτο του με την Μαλού…\n…και ένα με τον Παναγιώτη.\n10:31 Οι οκτώ παίκτες που αποχώρησαν στα προηγούμενα live επιστρέφουν στη σκηνή του show. Μαζί τους επιστρέφει και η περσινή νικήτρια του Greek Idol, η Βαλάντω.\n«Πολύ μου πάει» είναι ο τίτλος του τραγουδιού που γράφτηκε ειδικά για τον νικητή του Greek Idol. Πρώτη το ερμηνεύει η Μαλού…\n…και αμέσως μετά ο Παναγιώτης.\n11:40 Ο Αντώνης Ρέμος ανεβαίνει στη σκηνή με τα καινούρια του τραγούδια και το πλήθος ζητωκραυγάζει! Ακολουθεί σε πρώτη μετάδοση ένα ντουέτο έκπληξη…\n00:42 Μετά από μερικά λεπτά αγωνίας κι ενώ η Μαλού με τον Παναγιώτη κρατάνε ο ένας σφιχτά το χέρι του άλλου φτάνει η ώρα της ανακοίνωσης του αποτελέσματος. Greek Idol 2011 είναι ο Παναγιώτης Τσακαλάκος!\nGREEK IDOL ΤΕΛΙΚΟΣ


Η δίωξη του εκδότη Σενέρ Λεβέντ ενώπιον της ΕΕ | e-SHOCKnews\nΗ δίωξη του εκδότη Σενέρ Λεβέντ ενώπιον της ΕΕ\n29 Απριλίου, 2022 - Πολιτική, Πρωτοσέλιδο\nΤην πρόσφατη απόφαση τουρκικού δικαστηρίου για ποινή φυλάκισης ενός έτους στον Κύπριο πολίτη, εκδότη/δημοσιογράφο και βραβευμένο το 2018 από το Ευρωπαϊκό Κοινοβούλιο με το Βραβείο του Ευρωπαίου Πολίτη, Σενέρ Λεβέντ, έθεσε ο Ευρωβουλευτής Κώστας Μαυρίδης (ΔΗΚΟ – S&D) με κατεπείγουσα γραπτή παρέμβασή του προς την Ευρωπαϊκή Επιτροπή.\nΣυγκεκριμένα, ο Κύπριος Ευρωβουλευτής αναφέρει στην παρέμβασή του:\n«Τουρκικό Δικαστήριο επέβαλε ποινή φυλάκισης ενός έτους στον εκδότη Σενέρ Λεβέντ, πολίτη της Κυπριακής Δημοκρατίας που ζει στο τουρκοκρατούμενο μέρος, βραβευμένου το 2018 από το Ευρωκοινοβούλιο με το Βραβείο του Ευρωπαίου Πολίτη, ο οποίος καταδικάστηκε για προσβολή του Τούρκου Προέδρου λόγω δημοσίευσης (2017) γελοιογραφίας στην εφημερίδα «Αβρούπα» στην Κύπρο. Πρόκειται για πρωτοφανή παραβίαση της ελευθερίας έκφρασης και Τύπου κι επιβεβαιώνει την μετατροπή των δικαστηρίων στην Τουρκία σε εργαλείο της Κυβέρνησης Ερντογάν. Διώξεις εναντίον του Λεβέντ ασκεί και το υποτελές καθεστώς της Τουρκίας στα κατεχόμενα της Κύπρου, επιδιώκοντας τη φίμωση κάθε φωνής εντός της τουρκοκυπριακής κοινότητας ενάντια στην καταπίεση».\nΟ κ. Μαυρίδης έθεσε επίσης τις διώξεις και απειλές εναντίον του Σενέρ Ελτζίλ, Γενικού Γραμματέα της Τουρκοκυπριακής Συντεχνίας Δασκάλων (KTOS), στον οποίο επίσης απονεμήθηκε το Βραβείο του Ευρωπαίου Πολίτη το 2016. Ο Ευρωβουλευτής σημειώνει για ακόμη μια φορά την πρωτοφανή παραβίαση της ελευθερίας έκφρασης και Τύπου, καθώς και την μετατροπή των δικαστηρίων στην Τουρκία σε εργαλεία πολιτικής εξόντωσης όσων αντιδρούν στην καταπίεση εντός Τουρκίας όσο και στο κατεχόμενο μέρος της Κύπρου εντός ΕΕ.\nΤέλος, καλείται η Επιτροπή να προβεί σε μέτρα προστασίας των ευρωπαίων πολιτών, που έχουν μάλιστα τιμηθεί με το Βραβείο του Ευρωπαίου Πολίτη καθώς και να διασφαλίσει τον σεβασμό των βασικών ελευθεριών τους που καταπατώνται από την Τουρκία, υπό ένταξη χώρα, η οποία περιφρονεί τις αποφάσεις του Ευρωπαϊκού Δικαστηρίου Ανθρωπίνων Δικαιωμάτων (ΕΔΑΔ) και παραβιάζει βασικά ανθρώπινα δικαιώματα εντός Τουρκίας αλλά και μέσω του καθεστώτος που επέβαλε σε έδαφος της ΕΕ, στο κατεχόμενο μέρος της Κύπρου.


ΔΕΗ: «Πράσινο» ομολογιακό δάνειο 300 εκατ. από την Alpha Bank – Ποιες επενδύσεις θα χρηματοδοτηθούν - Business 4 SDGs\nΣτην υπογραφή δανειακής σύμβασης, για την έκδοση νέου Κοινού Ομολογιακού Δανείου ύψους 300 εκατ. ευρώ, με ρήτρα αειφορίας, υπέγραψε η ΔΕΗ με την Alpha Bank, κάτι το οποίο, μεταξύ άλλων, δείχνει ότι η τράπεζα ανοίγει την «κάνουλα» των χρηματοδοτήσεων σε πρωτοβουλίες που έχουν στόχο τη βιώσιμη ανάπτυξη και τη διοίκηση της ΔΕΗ ότι έχει θέσει ως βασικό πυλώνα λειτουργίας της εταιρείας την πράσινη μετάβαση.\nΗ δανειακή σύμβαση, διάρκειας 3 ετών, η οποία δύναται να παραταθεί κατά επιπλέον 2 έτη, έχει τη μορφή ανακυκλούμενης πίστωσης, χωρίς εξασφαλίσεις. Η Alpha Bank έχει τον ρόλο του Αναδόχου, Αρχικού Διοργανωτή, Διαχειριστή Πληρωμών και Αρχικού Ομολογιούχου, ενώ στο Δάνειο συμμετέχει και η Τράπεζα Eurobank Α.Ε. ως Διοργανωτής και Αρχικός Ομολογιούχος.\nΤο ομολογιακό δάνειο περιλαμβάνει μεταξύ άλλων και ρήτρα αειφορίας και μείωσης εκπομπών CO2 κατά 40% μέχρι το Δεκέμβριο του 2022 με έτος βάσης το 2019, στο πλαίσιο ευθυγράμμισης της χρηματοδοτικής πολιτικής της ΔΕΗ με την συνολική της στρατηγική για το περιβάλλον και για τον μετριασμό των επιπτώσεων της κλιματικής αλλαγής. Ως εκ τούτου μέρος των κεφαλαίων θα διατεθεί για αυτούς τους σκοπούς.\n«Η Alpha Bank, με στόχο να πρωτοστατήσει στην πλήρη ενσωμάτωση των κριτηρίων ESG (Environmental, Social and Corporate Governance) σε όλους τους τομείς των δραστηριοτήτων της, ανταποκρίνεται δυναμικά και αναλαμβάνει χρηματοδοτήσεις και επενδύσεις με περιβαλλοντικό και κοινωνικό αποτύπωμα. Στο πλαίσιο αυτό, υπεγράφη η σύμβαση Κοινού Ομολογιακού Δανείου με ρήτρα αειφορίας με τη ΔΕΗ Α.Ε., καταδεικνύοντας την ισχυρή δέσμευση της Alpha Bank να εδραιώσει μία εταιρική κουλτούρα βιωσιμότητας» σημείωσε ο Γενικός Διευθυντής Wholesale Banking της Alpha Bank Γιάννης Εμίρης.\nIn this article:Alpha Bank, ESG, top, αειφορία, Γιάννης Εμίρης, ΔΕΗ, κριτήρια ESG


Διεθνής Έκθεση αποκαλύπτει τις θηριωδίες των ισλαμοφασιστών στη Συρία | αἰέν ἀριστεύειν\n← Η κυβέρνηση και το υπουργείο Παιδείας αφήνουν το ακριτικό Αγαθονήσι χωρίς καθηγητές και αναγκάζουν τις λιγοστές οικογένειες που έχουν μείνει στο νησί να το εγκαταλείψουν\nΝεα “Κερατέα” στην Ηλεια ; →\nΔιεθνής Έκθεση αποκαλύπτει τις θηριωδίες των ισλαμοφασιστών στη Συρία\nΣτοιχεία που αποδεικνύουν πως τουλάχιστον 20 ομάδες Σύρων ανταρτών συμμετείχαν στις αιματηρές επιθέσεις του Αυγούστου στην Λατάκια, έχει συγκεντρώσει το Διεθνές Παρατηρητήριο Ανθρωπίνων Δικαιωμάτων (HRW ), όπως ανακοίνωσε χθες το γραφείο Τύπου του ρωσικού Υπουργείου Εξωτερικών.\nΠέντε οργανώσεις αποτελούν τους κύριους διοργανωτές, σχεδιαστές και εκτελεστές των επιθέσεων, σύμφωνα με το ρωσικό ΥΠΕΞ. Πρόκειται για τις σκληρές ισλαμικές οργανώσεις Islamic State of Iraq & Sham (ISIS), Jabhat al-Nusra, Jaish al-Muhajireen wal-Ansar και Suquor al-Izz αλλά και για την «κοσμική» σέχτα Ahrar al-Sham.\n«Ελπίζουμε ότι τα στοιχεία της αξιόπιστης διεθνούς οργάνωσης για τα ανθρώπινα Δικαιώματα να ληφθούν σοβαρά υπόψιν από τη διεθνή κοινότητα, ιδιαίτερα δε από τις χώρες εκείνες που εμφανίζονται ως “χορηγοί” των εξτρεμιστικών ομάδων που εμπλέκονται συστηματικά σε αποτρόπαια εγκλήματα κατά της ανθρωπότητας στη Συρία» τονίζει το ρωσικό ΥΠΕΞ στην ανακοίνωσή του και συμπληρώνει: «Στην έκθεσή του, το HRW καλεί τις κυβερνήσεις όλων των χωρών που έχουν στενές σχέσεις και επιρροή στις ένοπλες ομάδες ανταρτών της αντιπολίτευσης στη Συρία, να τους αποτρέψουν από κάθε επίθεση κατά αμάχων και να τεθεί τέλος σε κάθε στρατιωτική υποστήριξη των ισλαμικών οργανώσεων , που συμμετέχουν σε εγκλήματα κατά της ανθρωπότητας».\nΗ έκθεση του HRW τεκμηριώνει στοιχεία κατά των σύρων ανταρτών για τις επιθέσεις της 4ης Αυγούστου εναντίον εκατοντάδων αμάχων πολιτών σε δεκάδες χωριά στην παράκτια επαρχία της Λατάκιας στη βόρεια Συρία . Αυτόπτες μάρτυρες καταγγέλλουν ότι οι αντάρτες μπήκαν από σπίτι σε σπίτι, χτύπησαν αδιακρίτως, ενώ σε ορισμένες περιπτώσεις, εκτέλεσαν ολόκληρες οικογένειες και σε άλλες περιπτώσεις σκότωσαν εν ψυχρώ τους άνδρες, παίρνοντας όμηρους τις γυναίκες και τα παιδιά. Τα στοιχεία μιλούν για τουλάχιστον 190 νεκρούς και πάνω από 200 όμηρους, οι οποίοι παραμένουν ακόμα στα χέρια των ανταρτών της αντιπολίτευσης. Οι κάτοικοι της περιοχής στην πλειοψηφία τους ανήκουν στην μειονότητα των Αλεβιτών, μια αίρεση του σιίτικου Ισλάμ, η οποία αποτελεί τη ραχοκοκαλιά του καθεστώτος του Προέδρου Μπασάρ Ασαντ


Διατροφή και νέα ζωή ( Δίαιτα των 3 φάσεων ): ΣΟΥΤΖΟΥΚΑΚΙΑ ΣΜΥΡΝΕΙΚΑ ΓΙΑ ΟΛΕΣ ΤΙΣ ΦΑΣΕΙΣ\nΖυμώνουμετον κιμά με όλα τα υλικά του πλάθουμε και ψήνουμε στο γκριλ τα σουτζουκάκια μας.\nΠροσθέτουμε το πουμαρό - αλάτι - πιπέρι - κύμινο - 1 ποτήρι νερό\nΣερβίρουμε με πουρέ μελιτζάνας ή ψητά λαχανικά!!!\nΑναρτήθηκε από tasoula theofilidou στις 7:55:00 π.μ.\nΕτικέτες 1η συνεχιζόμενη φάση, Δεύτερη φάση, Κιμάς, Μοσχάρι, Πρώτη φάση


Σερβία – Καλπάζει η πανδημία – 7.628 κρούσματα σε μία μέρα - Ειδήσεις - νέα - Το Βήμα Online\nΣερβία – Καλπάζει η πανδημία – 7.628 κρούσματα σε μία μέρα\nΜέσα σε ένα μήνα δεκαπλασιάστηκε ο αριθμός των ημερήσιων κρουσμάτων.\nΗ επιδημιολογική κατάσταση στη Σερβία επιδεινώνεται με τα ημερήσια κρούσματα να αυξάνονται επικίνδυνα. Το τελευταίο 24ωρο επιβεβαιώθηκαν 7.628 νέα κρούσματα κορονοϊού, ενώ 32 ασθενείς κατέληξαν από επιπλοκές της νόσου.\nΜέσα σε ένα μήνα δεκαπλασιάστηκε ο αριθμός των ημερήσιων κρουσμάτων. Το ανησυχητικό στοιχείο είναι ότι η θετικότητα σε ημερήσια βάση κυμαίνεται στο 29% γεγονός που προκαλεί πιέσεις στο σύστημα υγείας. Τα Covid ιατρεία, στα κατά τόπους κέντρα υγείας, δέχονται ύποπτα κρούσματα μέχρι τις 10:00 η ώρα το βράδυ και οι ουρές που σχηματίζονται είναι κάθε μέρα και μεγαλύτερες.\nΤα τρία νοσοκομεία για τον κορονοϊό που κατασκευάστηκαν τον τελευταίο χρόνο και διαθέτουν 2.200 κλίνες έχουν γεμίσει και στην μάχη κατά της πανδημίας εντάσσονται πλέον και νοσοκομεία άλλων ειδικοτήτων. Στα νοσοκομεία νοσηλεύονται 3.621 ασθενείς εκ των οποίων οι 167 είναι διασωληνωμένοι. Η συντριπτική πλειονότητα των ασθενών είναι ανεμβολίαστοι ενώ μέχρι σήμερα στην Σερβία, σύμφωνα με επίσημα στοιχεία, δεν υπήρξε εμβολιασμένος ασθενής που να χρειάστηκε να εισαχθεί στην εντατική. Οι αρχές απευθύνουν συνεχώς εκκλήσεις για εμβολιασμό ωστόσο δεν υπάρχει ανταπόκριση.\nΗ κυβέρνηση για την ώρα αποκλείει το ενδεχόμενο να επιβάλει την υποχρεωτικότητα του εμβολιασμού για κάποιες επαγγελματικές κατηγορίες του πληθυσμού επικαλούμενη συνταγματικό κόλλημα, εξετάζει ωστόσο το ενδεχόμενο να επιβάλει την επίδειξη πιστοποιητικού εμβολιασμού ή αρνητικού τεστ για την είσοδο στους κινηματογράφους, στα θέατρα, τα γήπεδα και τα καταστήματα εστίασης.\nΓια τα σχολεία, όπως ανακοινώθηκε, εξετάζεται το ενδεχόμενο να πραγματοποιείται στους μαθητές δύο φορές την εβδομάδα rapid test. Τα κρούσματα στα σχολεία αυξάνονται καθημερινά ωστόσο η κατάσταση δεν είναι ακόμη ανησυχητική, επισήμανε σε συνέντευξη Τύπου ο υπουργός Παιδείας Μπράνκο Ρούζιτς. Ανέφερε ότι μέχρι σήμερα το 0,5% των μαθητών προσβλήθηκε από τον ιό. Στην Σερβία, σύμφωνα με κυβερνητική απόφαση, εάν σε κάποιο σχολικό τμήμα βρεθεί θετικό στον κορονοϊό το 10% των μαθητών τότε το τμήμα κλείνει και η διδασκαλία θα γίνεται διαδικτυακά για διάστημα δέκα ημερών.\nΑφγανιστάν – Πώς ο Ασράφ Γάνι άφησε την Καμπούλ στους Ταλιμπάν, ενώ οι τελευταίοι είχαν συμφωνία με τις ΗΠΑ να μην μπουν\nRapid test: Τι πρέπει να γνωρίζουν οι εργαζόμενοι - Η αναστολή εργασίας\nΣε τεντωμένο σκοινί οι σχέσεις ΕΕ-Ρωσίας – Σκληρή επίθεση Λαβρόφ σε Μπορέλ Η Ρωσία θα επικοινωνεί με όποιο κράτος της ΕΕ θέλει να έχει διμερή σχέση τόνισε...\n| 15.09.2021 - 14:35\nΓερμανικά ΜΜΕ – Το Αιγαίο πεδίο πολιτικών αντιπαραθέσεων στο μεταναστευτικό Οι επαναπροωθήσεις μεταναστών στο Αιγαίο και η πολιτική Ελλάδας, Τουρκίας και ΜΚΟ, καθώς και η...\n| 15.09.2021 - 14:22\nTik Tok – Στο μικροσκόπιο ξανά – Τι ερευνάται Το TikTok ανακοίνωσε τον Αύγουστο αυστηρότερους ελέγχους απορρήτου για εφήβους, με στόχο να αντιμετωπίσει την...\n| 15.09.2021 - 13:57\nΚλιματική Αλλαγή – ΕΕ και ΗΠΑ δεσμεύονται να μειώσουν τις εκπομπές μεθανίου Πάνω από δώδεκα χώρες, αναμεσά τους οι Κίνα, Ρωσία, Ινδία, Βραζιλία, Σαουδική Αραβία και Κατάρ,...\n| 15.09.2021 - 13:42\nΚΑΕ Ολυμπιακός – «Έφυγε ο μεγαλύτερος όλων» | 16.09.2021 - 13:05\nΥπάρχει ο «ευρωπαϊκός τρόπος» της φον ντερ Λάιεν; | 16.09.2021 - 13:00\nΤσιόδρας για εμβόλια: Είναι ασφαλή & αποτελεσματικά - Πού έγιναν λάθη | 16.09.2021 - 12:51\nΜέρκελ: Ποιο το αποτύπωμά της στην Ελλάδα | 16.09.2021 - 12:41\nΝτούσαν Ίβκοβιτς – Η θρυλική ανατροπή του 2012 – Όταν ο Ολυμπιακός έγινε «αυτοκράτορας» στην Κωνσταντινούπολη | 16.09.2021 - 12:33


Βολές κατά Τζατζάρη και Τσανάκα από το ΚΚΕ...\nΒολές κατά Τζατζάρη και Τσανάκα από το ΚΚΕ…\nΜια δήλωση του δημοτικού συμβούλου που ανήκει στην παράταξη της δημάρχου Δήμητρας Τσανάκα και προέδρου του Δημοτικού Ωδείου Καβάλας, απόστρατου στρατιωτικού Θεόδωρου Τζατζάρη, ήταν αρκετή μια και αφορούσε τους νεκρούς του Πολυτεχνείου που για τον εν λόγω παράγοντα δεν υπήρχαν, ήταν αρκετή για να ανοίξει μια μεγάλη αντιπαράθεση…\nΜεταξύ των άλλων και η Τομεακή Επιτροπή Καβάλας του ΚΚΕ, καταδικάζει τη θέση Τζατζάρη, αλλά και τη διοίκηση του δήμου η οποία μέχρι και σήμερα δεν καταδίκασε αυτές τις απόψεις, όπως αναφέρει στην ανακοίνωσή της.\nΗ ανακοίνωση του ΚΚΕ Καβάλας αναφέρει τα εξής: «Ανήμερα της φετινής επετείου της λαϊκής εξέγερσης του Πολυτεχνείου, ο Δημοτικός Σύμβουλος Καβάλας, Θόδωρος Τζατζάρης, απόστρατος αξιωματικός του στρατού και εκλεγμένος με την παράταξη που έχει και τη διοίκηση του Δήμου και που στήριξε η ΝΔ, δήλωσε σε λογαριασμό του κοινωνικής δικτύωσης, ως γνήσιος νοσταλγός της χούντας: «17-11-1973, Πολυτεχνείο, ο ΜΥΘΟΣ που έγινε … «Εθνική Γιορτή». Ως πότε….», ενώ συμπλήρωσε σε άλλη ανάρτηση: «Πέρασε και η «γιορτή της Δημοκρατίας». Άντε να είμαστε γεροί, και του χρόνου».\nΟι εργαζόμενοι της Καβάλας μπορούν να βγάλουν πλέον ασφαλή συμπεράσματα για την παράταξη που στηρίζει η ΝΔ και που δεν είναι η πρώτη φορά που χαϊδεύει αυτιά φασιστών και χρυσαυγιτών προσδοκώντας εκλογικά οφέλη. Άλλωστε κάπως έτσι οδηγήθηκε σε παλινωδίες σχετικά με την ανέγερση του μνημείου προς τιμήν των Εβραίων Καβαλιωτών που οδηγήθηκαν στα κρεματόρια των Ναζί, όπως επίσης δεν πέρασαν παρά λίγοι μήνες από τότε που έτερο καμάρι της-Δημοτικός Σύμβουλος χειροκροτούσε την επίθεση στο Δήμαρχο Θεσσαλονίκης από φασιστοειδή».


Νέα παράταση υποβολής των αιτήσεων έως τη Δευτέρα 16 Ιανουαρίου 2017 στα πλαίσια του Προγράμματος Επιχορήγησης επιχειρήσεων - epixeirisi.gr\nΑΡΧΙΚΗ » ΝΕΑ » Νέα παράταση υποβολής των αιτήσεων έως τη Δευτέρα 16 Ιανουαρίου 2017 στα πλαίσια του Προγράμματος Επιχορήγησης επιχειρήσεων\nΤελευταία Νέα rss feed\nΝέα Υπουργική Απόφαση για Αντικειμενικές Τιμές\n24ος economia Φοιτητικός Διαγωνισμός - Τελετή Απονομής Βραβείων\nΤροποποιήσεις στα capital controls\nΠώς αμείβεται η εορτή του Αγίου Πνεύματος\n14o Αthens Tax Forum: Aπόδοση φορολογικής πολιτικής σε περιβάλλον παραοικονομίας\nΤΟ ΔΙΚΑΙΩΜΑ ΤΗΣ ΠΡΟΣΩΠΙΚΟΤΗΤΑΣ ΤΟΥ ΕΡΓΑΖΟΜΕΝΟΥ\n4 ΚΩΔΙΚΕΣ ΣΥΝ 37\nDATA PROTECTION OFFICER (DPO), 9o ΤΜΗΜΑ, 29 Μαΐου έως 21 Ιουνίου 2018\nΔ. Γεωργόπουλος Co-Founder - Managing Partner at Rethink Business Lab, Founding Member DPO Academy, N. Γεωργόπουλος MBA cyRM, Cyber Privacy Risks Advisor / Cromar, Coverholder at Lloyd’s, Founding Member DPO Academy, I. Γιαννακάκης Δικηγόρος, FIP, CIPM, CIPP/E, CIPP/US, CFE, Cert. GDPR P, Founding Member\nDPO Academy, Δ. Ζωγραφόπουλος ΔΝ, Δικηγόρος, Ειδικός Επιστήμονας , K. Παπαδάτος Information Security Executive, MSC Infosec, CISSP-ISSMP, CISM, ISO27001 LA, ISO27005 RM, PMP, MBCI\nDATA PROTECTION OFFICER (DPO), 10o ΤΜΗΜΑ, 28 Ιουνίου έως 24 Ιουλίου 2018\nDPO Academy, Δ. Ζωγραφόπουλος ΔΝ, Δικηγόρος, Ειδικός Επιστήμονας , K. Παπαδάτος Information Security Executive, MSC Infosec, CISSP-ISSMP, CISM, ISO27001 LA, ISO27005 RM, PMP, MBCI, Ν. Λουκάς MSc, PhD, C/DPO, PRINCE2/P, Founder STREAMLINE Training and Consulting, Founding Member DPO Academy\nROADMAP TO GDPR COMPLIANCE (ΝΕΟ ΤΜΗΜΑ)\nΤετάρτη & Πέμπτη 4 Ιουλίου 2018\nI. Γιαννακάκης Δικηγόρος, FIP, CIPM, CIPP/E, CIPP/US, CFE, Cert. GDPR P, Founding Member\nDPO Academy, Ν. Λουκάς MSc, PhD, C/DPO, PRINCE2/P, Founder STREAMLINE Training and Consulting, Founding Member DPO Academy\nΡΥΘΜΙΣΗ ΟΦΕΙΛΩΝ ΥΠΕΡΧΡΕΩΜΕΝΩΝ ΦΥΣΙΚΩΝ ΠΡΟΣΩΠΩΝ - ΕΦΑΡΜΟΓΗ ΤΟΥ Ν 3869/2010 ΜΕΤΑ ΤΙΣ ΤΡΟΠΟΠΟΙΗΣΕΙΣ ΤΩΝ Ν 4336/2015 ΚΑΙ Ν 4346/2015\nΝέα παράταση υποβολής των αιτήσεων έως τη Δευτέρα 16 Ιανουαρίου 2017 στα πλαίσια του Προγράμματος Επιχορήγησης επιχειρήσεων\nΟ ΟΑΕΔ ανακοινώνει την εκ νέου παράταση υποβολής αιτήσεων στο Πρόγραμμα επιχορήγησης επιχειρήσεων για την πρόσληψη 10.000 ανέργων ηλικίας 30-49 ετών. Η νέα οριστική καταληκτική ημερομηνία υποβολής των αιτήσεων χρηματοδότησης είναι η Δευτέρα 16 Ιανουαρίου 2017 και ώρα 15:00.\nΗ παράταση αφορά:\nα) Περισσότερο Αναπτυγμένες Περιφέρειες: Αττική, Νότιο Αιγαίο\nβ) Περιφέρειες σε μετάβαση: Δυτική Μακεδονία, Στερεά Ελλάδα, Ιόνια Νησιά, Πελοπόννησος, Βόρειο Αιγαίο, Κρήτη\nγ) Λιγότερο Αναπτυγμένες Περιφέρειες: Ανατολική Μακεδονία και Θράκη, Κεντρική Μακεδονία, Ήπειρος, Θεσσαλία, Δυτική Ελλάδα.\nΤο «Πρόγραμμα επιχορήγησης επιχειρήσεων για την απασχόληση 10.000 ανέργων ηλικίας 30-49 ετών» εντάσσεται στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και δια βίου Μάθηση 2014 -2020 (ΕΠ ΑΝΑΔ ΕΔΒΜ)» και συγχρηματοδοτείται από το Ευρωπαϊκό Κοινωνικό Ταμείο (ΕΚΤ). Οι λεπτομέρειες και οι όροι υλοποίησης του προγράμματος, που προσδιορίζονται από τις νέες διαδικασίες διαχείρισης και ελέγχου του ΕΣΠΑ, περιγράφονται στη Δημόσια Πρόσκληση, No 12/2016, η οποία έχει δημοσιευτεί στο Πρόγραμμα ΔΙΑΥΓΕΙΑ και είναι αναρτημένη στις ιστοσελίδες του ΟΑΕΔ (www.oaed.gr), του ΕΣΠΑ www.espa.gr και στην ιστοσελίδα www.ependyseis.gr.\nΠηγή: Δελτίο Τύπου ΟΑΕΔ, 9.1.2017


Αρχική Σελίδα » ΣΕΠ (Ασφάλεια και Υγιεινή-Περιβάλλον Εργασίας) (Ε.Ε.) » Ηλεκτρονική - Αυτοματισμός (Ε.Ε.) » Διαθεματική Ομάδα » Διοίκηση και Οικονομία (Ε.Ε.) » Εύκολο » Μουσική


Συνειδητά αποφεύγει να μιλήσει για το αύριο το επιτελείο του κ. Αναστασιάδη, γιατί γνωρίζουν πως οι θέσεις τους μόνο φόβο προκαλούν, δήλωσε σήμερα ο ΓΓ του ΑΚΕΛ Άντρος Κυπριανού, προσθέτοντας ότι το δίλημμα την Κυριακή είναι είτε θα κάνουμε μια επιλογή που θα είναι υπέρ της Κύπρου, υπέρ της κοινωνίας, είτε όχι. «Σε ένα τέτοιο ενδεχόμενο θα αφήναμε το μέλλον μας στις επικίνδυνες θέσεις του Ν. Αναστασιάδη», είπε.\nΤην Κυριακή, συνέχισε, καλούμαστε να επιλέξουμε ανάμεσα στις επικίνδυνες και αλλοπρόσαλλες θέσεις που θα οδηγήσουν το Κυπριακό σε τραγικά αδιέξοδα και σε μια διαχρονική πολιτική αρχών, βασισμένη στη συνέπεια και στο ρεαλισμό. «Καλούμαστε να επιλέξουμε ανάμεσα στις αντιλαϊκές πολιτικές της λιτότητας, των περικοπών και των ιδιωτικοποιήσεων και στις πολιτικές της προόδου, της ανάπτυξης και της προστασίας των εργαζομένων».\nΟ κ. Κυπριανού είπε ότι απευθύνεται στον κάθε προοδευτικό πολίτη, στον καθένα που γνωρίζει πολύ καλά πως πιθανή εκλογή του κ. Αναστασιάδη θα σημάνει νέους κινδύνους. «Ιδιωτικοποίηση του δημόσιου πλούτου, ξεπούλημα του φυσικού μας πλούτου, νέες μειώσεις σε μισθούς και συντάξεις, κοινωνικό χάος, έκρηξη της ανεργίας». Όποια κι αν ήταν η επιλογή του καθενός την προηγούμενη Κυριακή, αυτή την Κυριακή η συνείδηση του θα πρέπει να απαντήσει σε μια άλλη ερώτηση: ναι ή όχι στον κ. Αναστασιάδη, πρόσθεσε.\n«Εμείς τον καλούμε να πει ένα ισχυρό όχι στον κ. Αναστασιάδη. Για να μη γνωρίσει η Κύπρος και ο λαός μας ένα πισωγύρισμα. Για να μην βρεθεί σε χειρότερες περιπέτειες τόσο στο Κυπριακό όσο και στην οικονομία». Κάλεσε τον κάθε προοδευτικό, όπως είπε, Κύπριο να στηρίξει ένα νέο, έντιμο και ειλικρινή ηγέτη: τον Σταύρο Μαλά. «Να στηρίξει όχι το ΑΚΕΛ, αλλά την προοπτική να ενώσουμε όλοι μαζί τα χέρια σε μια Κυβέρνηση Εθνικού Συνασπισμού. Για να προστατεύσουμε την Κύπρο από κακή λύση στο Κυπριακό. Για να την προστατεύσουμε από ένα δυσβάσταχτο μνημόνιο για το λαό. Για να προστατεύσουμε τον πλούτο της χώρας μας».\nΤην Κυριακή, συνέχισε, μας καλεί η συνείδηση μας να βρεθούμε όλοι μαζί στις κάλπες για να απαντήσουμε με αίσθημα ευθύνης, να λάβουμε την πιο κρίσιμη απόφαση της ιστορίας μας. Να σταματήσουμε, όπως είπε, το πισωγύρισμα στα χρόνια της συντήρησης. «Όλοι μαζί μπορούμε. Όλοι μαζί για τη μεγάλη ανατροπή».\nΚληθείς να σχολιάσει τις αποφάσεις των συλλογικών οργάνων ΕΔΕΚ και ΕΔΗ, ο ΓΓ του ΑΚΕΛ ανέφερε ότι είναι σεβαστές. Το ΑΚΕΛ σε αυτή την προεκλογική αναμέτρηση, είπε, είχε πει ότι θα βρεθεί αντιμέτωπο σε αυτή την εκλογική αντιπαράθεση και στον πρώτο και στον δεύτερο γύρο, γιατί διαφωνεί με τις πολιτικές που εκφράζει η υποψηφιότητα Αναστασιάδη. Κάποιοι άλλοι, συνέχισε, διεκδίκησαν την ψήφο του κόσμου και μάλιστα της αριστεράς, με το επιχείρημα ότι θα έκοβαν τον δρόμο του κ. Αναστασιάδη προς την εξουσία.\nΑυτοί, είπε, θα πρέπει να φανούν συνεπής με όσα δήλωναν όλη την προηγούμενη περίοδο και «θέλω να πιστεύω ότι εκείνος ο κόσμος που τους ακολούθησε πιστεύοντας σε αυτή την πολιτική προσέγγιση, ότι πρέπει να φράξουμε το δρόμο προς την εκλογή του κ. Αναστασιάδη, αυτή την Κυριακή θα συστρατευθούν με την υποψηφιότητα Σταύρου Μαλά». Όχι για να ανεβάσουν το ΑΚΕΛ στην εξουσία, πρόσθεσε, αλλά έναν άνθρωπο, τον Σταύρο Μαλά που θα κυβερνήσει με μια κυβέρνηση εθνικού συνασπισμού, όπου θα συμμετέχουν προσωπικότητες από τον προοδευτικό χώρο και όλους τους χώρους που θα τον στηρίξουν στην εκλογή του.\nMore in this category: « Στο 81,58% η συμμετοχή στο δεύτερο γύρο των προεδρικών\tΗ ΕΔΕΚ καταδικάζει τους ενόχους των επεισοδίων έξω από το Υπουργείο Οικονομικών »


Έκτακτο Παράρτημα: Έρευνα της Ernst & Young: ''Έτσι θα ήταν η Ελλάδα αν αποφάσιζε να εγκαταλείψει το ευρώ και να υιοθετήσει εθνικό νόμισμα".\nσύμφωνα με έρευνα που παρουσίασε η Ernst & Young και συνέταξε μαζί με την Oxford Economics για λογαριασμό πελατών τους.\nα) κλειστές η υπολειτουργούσες τράπεζες για αρκετούς μήνες μέχρι να βγει το νέο νόμισμα, όπως συμβαίνει και σήμερα.\nΘα υπήρχε αύξηση στις τιμές των εισαγόμενων προϊόντων, αλλά ενίσχυση της εγχώριας παραγωγής και κατανάλωσης που θα έδινε στην χώρα την δυνατότητα δημιουργίας εγχώριας παραγωγής. ενώ το πρώτο διάστημα και μέχρι τη γενικότερη εξομάλυνση των συνθηκών θα υπήρχε περιορισμός σε εισαγωγές ακριβών προϊόντων, όπως ακριβώς γίνεται και σήμερα που υπάρχουν τα capital controls


Ο "Πύργος" του Κάφκα στον Σχήμα Εκτός Άξονα ~ Το μεγαλείο των Τεχνών...\nΟ "Πύργος" του Κάφκα στον Σχήμα Εκτός Άξονα\nΣτο γνωστό θεατρικό χώρο, θα ζωντανέψει το σύμπαν του Κάφκα. Ένα «φαντασιακό κοινωνικό σύμπαν» όπως το χαρακτηρίζει ο σκηνοθέτης Νίκος Βουδούρης. Συγκεκριμένα, αναφέρει τα εξής: «Ανένταχτος και αδογμάτιστος πολιτικά, ο Κάφκα δημιουργεί το δικό του φαντασιακό κοινωνικό σύμπαν δημιουργώντας καταστάσεις, αισθήματα και συμπεριφορές που αφορούν στην αλήθεια των κοινωνιών. Όλο του το έργο που παράγεται και εκφράζεται μέσα από ένα ισχυρό ηχογόνο σύστημα φωνών, μεταμορφώνεται σε σύστημα πολυεπίπεδων κραυγών και τελικά έρχεται να μας κυκλώσει και να μας επηρεάσει δίχως να το αντιλαμβανόμαστε. Η πορεία του Κ στον Πύργο είναι ακριβώς αυτό: Μέσα από τον βηματισμό του ανοίγει χαραμάδες στο πετρωμένο σύστημα αξιών μας, με παρούσα-απούσα τη συνείδηση μας».\nΤοποθεσία: Θέατρο ‘ΣΧΗΜΑ ΕΚΤΟΣ ΑΞΟΝΑ’, Πλάτωνος 35, ΘΕσσαλονίκη\nΗμερομηνία: Πρεμιέρα: Παρασκευή 27 Φεβρουαρίου 2015\nΜέρες & ώρες: Παρασκευή, Σάββατο, Κυριακή και Δευτέρα στις 21.15μ.μ.\nΠληροφορίες - Κρατήσεις: τηλ. 2310-823444\nPosted on Τρίτη, Φεβρουαρίου 17, 2015 by Γιώτα Παπαδημακοπούλου


Συγγραφέας: ΛΟΡΙ ΧΙΟΥ\nΟ Τόμας Λανγκ είναι ένας παλιός στρατιωτικός που φυτοζωεί στο Λονδίνο καταναλώνοντας ουίσκι και τριγυρνώντας με την αγαπημένη του μοτοσικλέτα. Για να κερδίσει τα προς το ζην, «εργάζεται» ως σωματοφύλακας και μισθοφόρος σε διάφορες αποστολές που του αναθέτουν οι παλιοί του γνώριμοι από το στρατό, μέχρι τη μέρα που κάποιος του προτείνει εκατό χιλιάδες δολάρια προκειμένου να δολοφονήσει τον εκατομμυριούχο κύριο Γουλφ. Ο Λανγκ όχι μόνο αρνείται, αλλά και επιχειρεί να προειδοποιήσει το υποψήφιο θύμα του για τον κίνδυνο που διατρέχει. Απερισκεψία; Ένδειξη καλής ανατροφής; Κεραυνοβόλος έρωτας με την κόρη του εκατομμυριούχου Γουλφ; Ο παρʼ ολίγον πληρωμένος δολοφόνος βρίσκεται μπλεγμένος σε έναν κυκεώνα συνωμοσιών, εκβιασμών και δολοφονιών μέσα σʼ ένα κοσμοπολίτικο περιβάλλον όπου παρεπιδημούν ακραίοι και αδίστακτοι χαρακτήρες. Και μερικές πολύ πολύ ελκυστικές γυναίκες.\nΈνα θρίλερ που συνδυάζει την καταιγιστική δράση με το ανατρεπτικό βρετανικό χούμορ. Ο Χιου Λόρι ανανεώνει ένα κλασικό λογοτεχνικό είδος.\nΟ Χιου Λόρι δημιουργεί μία νέα σχολή μυθιστορήματος, αυτήν του «σαρκαστικού ρεαλισμού», με ένα θρίλερ που καθηλώνει τον αναγνώστη και τον κάνει να καταρρέει —κυριολεκτικά— από τα γέλια.\nΚατά πολλά χρόνια προγενέστερο της τηλεοπτικής σειράς House MD, το μυθιστόρημα του Χιου Λόρι αποδεικνύει σε ποιο βαθμό ο τηλεοπτικός χαρακτήρας του κυνικού ταλαντούχου γιατρού είναι δημιούργημα του ίδιου του ηθοποιού.\nΤο επόμενο βιβλίο του, σύμφωνα με δήλωση του ίδιου του Χιου Λόρι, «πρόκειται να εκδοθεί πριν δύο χρόνια».\nΑριστερό, δεξί, το ίδιο κάνει. Το ζήτημα είναι ότι πρέπει να του το σπάσεις. Γιατί αν δεν του το σπάσεις... Καλά, ούτε αυτό παίζει κανένα ρόλο. Ας πούμε μόνο ότι θα σου συμβούν χειρότερα πράγματα.\nΤο ερώτημά μου τώρα έχει ως εξής: θα το κάνεις σβέλτα —κρακ, ωχ, συγνώμη, δεν το ʼθελα, κάτσε μια στιγμή να σε βοηθήσω, να σου περάσω έναν πρόχειρο νάρθηκα— ή θα την τραβήξεις τη δουλειά σε μάκρος, οχτώ λεπτά γεμάτα, αυξάνοντας λίγο λίγο την πίεση με κινήσεις ανεπαίσθητες, ώσπου να γίνει ο πόνος κάτι κόκκινο και πράσινο και καυτό και κρύο, και τελικά κάτι που θα ουρλιάζει ανυπόφορα;\nΟΚ. Ναι. Φυσικά. Το σωστό, το μοναδικό σωστό, είναι να ξεμπερδεύεις μια ώρα αρχύτερα. Σπας το χέρι, τον μπουκώνεις ένα ποτηράκι, φέρεσαι σαν τίμιος και νομοταγής πολίτης. Άλλη απάντηση δεν υπάρχει.\nΕκτός, εκτός, εκτός...\nΤι γίνεται αν τον μισείς τον τύπο, που είναι κολλημένος σʼ αυτό το χέρι; Θέλω να πω, αν τον μισείς στʼ αλήθεια.\nΑυτό τώρα ήταν κάτι που ήθελε σκέψη.\nΛέω «τώρα» κι εννοώ «τότε.» Εννοώ τη στιγμή που περιγράφω. Τη στιγμή, το δευτερόλεπτο, το κλάσμα του δευτερολέπτου (το κλασματικό κλάσμα του δευτερολέπτου), που η γροθιά μου έφτασε πίσω από το σβέρκο μου και το αριστερό μου μπράτσο έσπασε τουλάχιστον σε δυο, μπορεί και σε περισσότερα κομμάτια, χαλαρά συνδεδεμένα μεταξύ τους.\nΤο χέρι, βλέπετε, για το οποίο συζητούσαμε... είναι το δικό μου. Όχι ένα χέρι αφηρημένο, ένα χέρι με τη φιλοσοφική έννοια του όρου. Το κόκαλο, το δέρμα, οι τρίχες, η μικρή άσπρη ουλή στον αγκώνα (απομεινάρι από τη γωνία ενός καλοριφέρ στο δημοτικό του Γκέιτσχιλ)... όλα αυτά μου ανήκουν. Και «τώρα» είναι η στιγμή που πρέπει να σκεφτώ: ότι ο άντρας πίσω μου, ο άντρας που έχει αρπάξει τη γροθιά μου και την ανεβάζει στη ραχοκοκκαλιά μου με φροντίδα σεξουαλική σχεδόν, ο άντρας αυτός, λοιπόν, με μισεί. Με μισεί στʼ αλήθεια, θέλω να πω.\nΓιατί την τραβάει τη δουλειά σε μάκρος. Την τραβάει τόσο, που τελειωμό δεν έχει.\nΤον λένε Ράινερ. Το μικρό του όνομα δεν το ξέρω. Άρα, δεν το ξέρεις ούτε εσύ.\nΥποθέτω πως κάποιος, κάπου, θα το ξέρει το μικρό όνομα του Ράινερ —κάποιος τον βάφτισε, κάποιος τον φώναζε μʼ αυτό για να φάει, κάποιος του έμαθε να το γράφει—, κάποιος άλλος τον υποδέχτηκε μʼ αυτό σʼ ένα μπαρ και τον κέρασε, κάποιος του το μουρμούρισε την ώρα του έρωτα, κάποιος το ʼγραψε με κεφαλαία στρωτά γράμματα σε μια κάρτα ασφάλισης. Είμαι βέβαιος πως όλα αυτά τα πράγματα έχουν γίνει. Απλά, δυσκολεύομαι να τα φανταστώ.\nΟ Ράινερ, λογάριασα, ήταν καμιά δεκαριά χρόνια μεγαλύτερος από μένα. Ωραία. Κανένα πρόβλημα. Διατηρώ καλές, θερμές σχέσεις με πολλά πρόσωπα δέκα χρόνια μεγαλύτερα από μένα, και κανένας τους δεν έχει εκδηλώσει τη διάθεση να μου σπάσει το χέρι. Οι άνθρωποι που με περνούν δέκα χρόνια είναι σε γενικές γραμμές μια χαρά άνθρωποι. Ο Ράινερ, όμως, ήταν και δέκα πόντους πιο ψηλός και τριάντα κιλά πιο βαρύς από μένα. και τουλάχιστον οχτώ μονάδες πιο πάνω από μένα στην κλίμακα της αγριάδας — με όποιον τρόπο κι αν μετράει κανείς αυτήν την τελευταία. Ήταν πιο άσχημος κι από πάρκινγκ. Είχε μεγάλο ξυρισμένο κεφάλι όλο βαθουλώματα κι εξογκώματα, σαν μπαλόνι γεμάτο καρούμπαλα. Τη σπασμένη μύτη μποξέρ τού την είχε προφανώς ζωγραφίσει στο πρόσωπο κάποιος με το αριστερό του χέρι, ή ίσως και με το αριστερό του πόδι. η ουσία είναι πως κρεμόταν σαν στραβό δέλτα κάτω από το χοντρό του κούτελο.\nΚαι —Θεούλη μου!— τι κούτελο ήταν αυτό! Τούβλα, μαχαίρια, μπουκάλια και ακλόνητα επιχειρήματα είχαν σκάσει με δύναμη πάνω σʼ αυτόν τον εντυπωσιακό μετωπικό όγκο, αφήνοντας απειροελάχιστα σημάδια ανάμεσα στους βαθείς, αραιούς πόρους του. Νομίζω ότι ήταν οι βαθύτεροι και αραιότεροι πόροι που έχω ποτέ μου δει σε ανθρώπινο δέρμα — μου θύμισαν το γήπεδο του γκολφ στο Νταλμπίτι, μετά το τέλος της καλοκαιρινής ξηρασίας του ʼ76.\nΠερνώντας τώρα στις πλευρικές προεξοχές, ήταν φανερό ότι τʼ αφτιά του Ράινερ κάποιος τα είχε κόψει με τα δόντια, τα είχε μασήσει και τα είχε ξαναφτύσει — όχι ακριβώς στις αρχικές τους θέσεις: διότι το αριστερό ήταν σίγουρα γυρισμένο τα πάνω-κάτω, ή τα μέσα-έξω... ήταν κάπως τέλος πάντων... και σʼ ανάγκαζε να το κοιτάξεις κάμποσην ώρα, πριν καταλήξεις στο συμπέρασμα: «Α, αφτί είναι.»\nΚαι σαν να μην ήταν αρκετά όλα αυτά, σε περίπτωση που δεν το είχες πάρει ακόμα το μήνυμα, ο Ράινερ φορούσε μαύρο δερμάτινο μπουφάν πάνω από μαύρο ζιβάγκο. Αλλά δεν υπήρχε περίπτωση να μην το ʼχεις πάρει το μήνυμα. Ακόμα κι αν ο Ράινερ φορούσε μεταξωτή ρόμπα, ακόμα κι αν κρεμούσε από μια ορχιδέα πίσω από κάθε αφτί του... οι τρομαγμένοι περαστικοί πρώτα θα τον πλήρωναν κι ύστερα θʼ αναρωτιούνταν αν του χρωστούσαν λεφτά.\nΕγώ, πάντως, δεν του χρωστούσα φράγκο. Ο Ράινερ ανήκε στη μικρή ομάδα των εκλεκτών στους οποίους δεν χρωστάω απολύτως τίποτα. Κι αν τα πράγματα δεν είχαν ξεκινήσει τόσο στραβά μεταξύ μας, θα του πρότεινα να δένει με διπλό κόμπο τη γραβάτα του, αυτός και οι άλλοι εκλεκτοί,για να ξεχωρίζουν τα μέλη της ολιγοπρόσωπης αυτής λέσχης με τη μία. Διπλό κόμπο: σύμβολο τέτοιου είδους συναντήσεων στα σταυροδρόμια της ζωής.\nΜα όπως ήδη είπα, τα πράγματα είχαν ξεκινήσει μάλλον στραβά μεταξύ μας.\nΈνας μονόχειρας εκπαιδευτής πάλης ονόματι Κλιφ (ναι, ξέρω, που ο ίδιος είχε ένα χέρι μόνο και σε μάθαινε να παλεύεις χωρίς όπλα με τα χέρια σου γυμνά — αλλά μερικές σπάνιες φορές έτσι είναι η ζωή) μου είπε κάποτε πως ο πόνος είναι κάτι που το κάνεις εσύ ο ίδιος στον εαυτό σου. Οι άλλοι σου κάνουν διάφορα άλλα πράγματα: σε χτυπούν, ή σε μαχαιρώνουν, ή προσπαθούν να σου σπάσουν το χέρι. Τον πόνο, όμως, τον προκαλείς εσύ ο ίδιος στον εαυτό σου κι επομένως, (έλεγε ο Κλιφ που είχε περάσει δύο βδομάδες στην Ιαπωνία κι ένιωθε πως είχε το δικαίωμα να πουλάει τέτοιου είδους φούμαρα στους διψασμένους για γνώση μαθητές του), επομένως, λοιπόν, στο χέρι σου ήταν να τον σταματάς τον πόνο σου. Τον Κλιφ τον σκότωσε μια πενηνταπεντάρα χήρα σʼ έναν καυγά μεθυσμένων σε κάποιο μπαρ, τρεις μήνες αργότερα. Κι έτσι, μάλλον δεν θα μου δοθεί ποτέ η ευκαιρία να του επισημάνω το λάθος του.\nΟ πόνος είναι γεγονός. Σου συμβαίνει. Και το αντιμετωπίζεις με όποιον τρόπο μπορείς.\nΤο μοναδικό μου αβαντάζ ήταν πως μέχρι στιγμής δεν είχα βγάλει άχνα.\nΌχι από γενναιότητα, κάθε άλλο, απλά δεν είχα προλάβει. Μέχρι στιγμής ο Ράινερ κι εγώ κοπανιόμασταν στα έπιπλα και στους τοίχους μέσα σε μια ιδρωμένη αντρίκια σιωπή, γρυλίζοντας μόνο πού και πού για να δείξουμε πόσο συγκεντρωμένοι ήμασταν στη δουλειά μας. Αλλά τώρα, πέντε μόνο δευτερόλεπτα πριν λιποθυμήσω —ή πριν σπάσει το κόκαλο του μπράτσου μου—, τώρα ήταν η κατάλληλη στιγμή για να βάλω στην κατάσταση ένα καινούργιο στοιχείο. Και μια φωνή ήταν το μόνο που μου πέρασε από το μυαλό.\nΠήρα, λοιπόν, βαθιά ανάσα από τη μύτη, ανασηκώθηκα για να πλησιάσω όσο περισσότερο μπορούσα το πρόσωπό του, κι από το στόμα μου βγήκε κάτι που οι λάτρεις των γιαπωνέζικων πολεμικών τεχνών ονομάζουν κιάι: ένας απλός άνθρωπος θα μπορούσε να το πει πολύ δυνατή κραυγή και δεν θα ʼταν και πολύ μακριά από την αλήθεια. Ένα ουρλιαχτό απίστευτο, ένα ουρλιαχτό εκκωφαντικό, ένα ουρλιαχτό κατηγορίας Τι-Στο-Διάβολο-Ήταν-Πάλι-Αυτό; Με λίγα λόγια, ένα ουρλιαχτό που με τρόμαξε κι εμένα τον ίδιο.\nΤην ίδια επίδραση πάνω-κάτω είχε το ουρλιαχτό μου και στον Ράινερ, γιατί άθελά του έγειρε ελαφρά στο πλάι, χαλαρώνοντας τη λαβή στο μπράτσο μου για μισό δέκατο του δευτερολέπτου περίπου. Τίναξα το κεφάλι μου προς τα πίσω και χτύπησα το πρόσωπό του όσο πιο δυνατά μπορούσα. Η μύτη του έγινε ένα με το πίσω μέρος του κρανίου μου, ενώ ταυτόχρονα μια μεταξένια υγρή αίσθηση απλώθηκε στα μαλλιά μου. Ύστερα τίναξα απότομα το τακούνι μου προς τα πίσω, το πέρασα ανάμεσα στα γόνατά του και δεν σταμάτησα παρά μόνον όταν το ʼνιωσα να χώνεται σʼ έναν εντυπωσιακά ογκώδη γεννητικό εξοπλισμό. Όταν το μισό δέκατο του δευτερολέπτου έφτασε στο τέλος του, ο Ράινερ είχε πάψει να μου σπάει το χέρι κι εγώ συνειδητοποίησα ότι ήμουν μούσκεμα στον ιδρώτα.\nΑπομακρύνθηκα πισωπατώντας στα νύχια των ποδιών μου σαν γέρικο σκυλί Αγίου Βερνάρδου, κι έψαξα με το βλέμμα γύρω μου να βρω ένα όπλο.\nΤο σκηνικό αυτού του τουρνουά ερασιτεχνικής πάλης μʼ έναν και μοναδικό γύρο δεκαπέντε λεπτών, ήταν ένα κακόγουστα επιπλωμένο σαλονάκι στην Μπελγκράβια. Ο διακοσμητής είχε κάνει άθλια δουλειά εκεί μέσα —όπως κάνουν πάντα οι διακοσμητές χωρίς καμία εξαίρεση—, αν κι εκείνη τη στιγμή μού ήρθε κουτί η ιδιαίτερη συμπάθεια που είχε δείξει στα βαριά μπιμπελό. Με το γερό μου χέρι διάλεξα από το πρέκι του τζακιού έναν Βούδα κάπου σαράντα πόντους ψηλό, και διαπίστωσα πως τʼ αφτιά του αποτελούσαν ιδανική λαβή για μονόχειρες παλαιστές.\nΟ Ράινερ ήταν στα γόνατα και ξερνούσε στο κινέζικο χαλί βελτιώνοντας σημαντικά τα χρώματά του. Διάλεξα το σημείο που με βόλευε, στάθηκα γερά στα πόδια μου, πήρα φόρα και του κάρφωσα τη γωνία του τετράγωνου βάθρου του Βούδα στο μαλακό σημείο πίσω απʼ τʼ αριστερό αφτί του. Ακούστηκε ένας κρότος υπόκωφος, ρηχός, που μόνο το ανθρώπινο κορμί κάνει όταν δέχεται επίθεση. Ο Ράινερ έπεσε με το πλάι.\nΔεν μπήκα στον κόπο να κοιτάξω αν ζούσε. Απάνθρωπο, θα μου πείτε. Τι να κάνουμε;\nΣκούπισα κάπως τον ιδρώτα από το πρόσωπό μου και βγήκα στο χωλ. Προσπάθησα να τεντώσω τʼ αφτιά μου, αλλά ακόμα κι αν ακουγόταν κάτι από μέσα από το διαμέρισμα ή απʼ έξω από το δρόμο, δεν νομίζω πως θα το άκουγα: η καρδιά μου μούγκριζε σαν κομπρεσέρ. Μπορεί, βέβαια, και να δούλευε πράγματι κάποιο κομπρεσέρ απʼ έξω. Δεν ξέρω. Πάσχιζα να ρουφήξω καραβιές ολόκληρες αέρα με κάθε μου ανάσα και να τις βολέψω ύστερα κάπου μέσα στα πνευμόνια μου. Δεν είχα ούτε την αντοχή ούτε την όρεξη να κοιτάξω από το παράθυρο.\nΆνοιξα την εξώπορτα κι ένιωσα παγωμένο το ψιλόβροχο στο πρόσωπό μου. Η βροχή ανακατεύτηκε με τον ιδρώτα, τον ξέπλυνε, δρόσισε τον πόνο στο χέρι μου, μʼ ανακούφισε ολόκληρο. Έκλεισα τα μάτια μου και την άφησα να πέφτει. Ήταν από τα ωραιότερα πράγματα που έτυχε να μου συμβούν στη ζωή μου. Σιγά τη ζωή, θα μου πείς. Ναι, αλλά τα συμφραζόμενα είναι το παν.\nΤράβηξα την πόρτα πίσω μου, κατέβηκα στο πεζοδρόμιο κι άναψα τσιγάρο. Σιγά σιγά, αδέξια, η καρδιά μου ξαναβρήκε το ρυθμό της και η αναπνοή μου την ακολούθησε. Ο πόνος στο χέρι μου ήταν φριχτός και ήξερα ότι θα με παίδευε για μέρες, αν όχι βδομάδες. Πάλι καλά που δεν ήταν το χέρι με το οποίο κάπνιζα.\nΞαναμπήκα στο σπίτι και είδα πως ο Ράινερ ήταν στη θέση που τον είχα αφήσει, ξαπλωμένος μέσα σε μια λιμνούλα εμετού. Ήταν νεκρός, ή πολύ-σοβαρά-σακατεμένος. και στις δύο περιπτώσεις, η στάνταρ ποινή ήταν πέντε χρονάκια τουλάχιστον. Δέκα, αν ο δικαστής διαπίστωνε ότι το ποινικό σου μητρώο δεν ήταν ολόλευκο. Και στην περίπτωσή μου, δεν ήταν.\nΔιότι εγώ έχω κάνει στη στενή, βλέπετε. Τρεις βδομάδες μόνο. Προφυλακισμένος. Αλλά όταν έχεις αναγκαστεί να μοιραστείς είκοσι μία μέρες και είκοσι νύχτες το ίδιο κελί μʼ έναν οπαδό της Γουέστ Χαμ που μιλάει με μονοσύλλαβα κι έχει στο δεξί του χέρι τατουάζ τη λέξη ΜΙΣΟΣ και στο αριστερό του τη λέξη ΜΙΣΟΣ επίσης... κι όταν έχεις αναγκαστεί να παίζεις μαζί του σκάκι δύο φορές την ημέρα, και μάλιστα μʼ ένα σκάκι από το οποίο λείπουν έξι πιόνια, όλοι οι πύργοι και δυο αξιωματικοί, τότε... αρχίζεις να εκτιμάς τις μικρές χαρές της ζωής. Όπως, ας πούμε, το να μην είσαι στη στενή.\nΣυλλογιζόμουν αυτό κι άλλα σχετικά θέματα κι άρχιζα να φέρνω στο νου μου όλες τις θερμές χώρες που δεν είχα καταφέρει ώς τώρα να επισκεφτώ, όταν συνειδητοποίησα ότι οι χτύποι που άκουγα —χτύποι σιγανοί, ρυθμικοί, μαλακοί, λίγο σαν σούρσιμο και λίγο σαν τρίξιμο-, δεν ήταν από την καρδιά μου. Ούτε από τα πνευμόνια μου. Ούτε από κάποιο άλλο σημείο του πονεμένου κορμιού μου. Οι χτύποι αυτοί, δεν ήταν από μένα.\nΚάποιος, ή κάτι, προσπαθούσε μάταια να κατέβει τη σκάλα αθόρυβα.\nΆφησα το άγαλμα του Βούδα εκεί που ήταν, πήρα έναν απαίσιο αλαβάστρινο επιτραπέζιο αναπτήρα και προχώρησα προς την πόρτα, που ήταν επίσης απαίσια. Θʼ αναρωτηθείτε ίσως: πώς μπορεί κανείς να φτιάξει μια πόρτα απαίσια; Εντάξει, θέλει δουλειά. Πιστέψτε με, όμως: οι διακοσμητές τα παίζουν κάτι τέτοια στα δάχτυλα.\nΠροσπάθησα να κρατήσω την ανάσα μου, μα στάθηκε αδύνατον. κι έτσι δεν μπόρεσα να περιμένω αθόρυβα. Ένας ηλεκτρικός διακόπτης ακούστηκε από κάπου και, μια στιγμή αργότερα, έκλεισε πάλι. Μια πόρτα άνοιξε, παύση, τίποτα κι εκεί, έκλεισε. Στάσου. Σκέψου. Δοκίμασε το σαλόνι.\nΘρόισμα ρούχου, διστακτικά προσεκτικά βήματα — και ξάφνου ένιωσα τα δάχτυλά μου να χαλαρώνουν γύρω από τον αλαβάστρινο αναπτήρα και το κορμί μου νʼ ακουμπάει πίσω στον τοίχο με μια αίσθηση πολύ κοντά στην ανακούφιση. Γιατί, ακόμα και με την τρομάρα και με τα χάλια που είχα, ήμουν πρόθυμος να παίξω το κεφάλι μου κορόνα-γράμματα ότι το Fleur de Fleurs της Nina Ricci δεν είναι άρωμα για μποξέρ.\nΗ κοπέλα κοντοστάθηκε στο άνοιγμα της πόρτας και κοίταξε μέσα στο δωμάτιο. Τα φώτα ήταν σβηστά, αλλά οι κουρτίνες ήταν τραβηγμένες στα πλάγια κι έμπαινε αρκετό φως από το δρόμο.\nΠερίμενα ώσπου να δει το σώμα του Ράινερ, πριν της κλείσω με το χέρι μου το στόμα.\nΑνταλλάξαμε όλα τα τυπικά, όπως τα υπαγορεύει το Χόλιγουντ και το σαβουάρ βιβρ. Εκείνη δοκίμασε να ουρλιάξει και δάγκωσε την παλάμη μου, εγώ της είπα να βγάλει το σκασμό γιατί δεν είχα σκοπό να την πονέσω παρά μόνον αν φώναζε, εκείνη φώναξε κι εγώ την πόνεσα. Ό,τι προβλέπεται, δηλαδή.\nΜε τα πολλά, βρέθηκε καθισμένη στον απαίσιο καναπέ μʼ ένα νεροπότηρο μπράντι, που όμως περιείχε καλβαντός. Όσο για μένα, όρθιος δίπλα στην πόρτα, είχα κοτσάρει στα μούτρα μου το ύφος: «Είμαι-Απολύτως-Εντάξει-Από-Ψυχιατρική-Άποψη».\nΕίχα γυρίσει τον Ράινερ στο πλάι, στη στάση που ενδείκνυται για τους τραυματίες, έτσι που να μην πνιγεί από τον εμετό του — ή από τον εμετό κάποιου άλλου, εδώ που τα λέμε. Εκείνη έκανε να σηκωθεί να τον φροντίσει, να βεβαιωθεί ότι ήταν εντάξει — να φέρει μαξιλάρια, κομπρέσες, επιδέσμους κι όλα όσα βοηθούν κάποιον να νιώσει χρήσιμος, όταν έχει απέναντί του έναν χτυπημένο. Δεν την άφησα. Της είπα να κάτσει στʼ αβγά της γιατί είχα ήδη καλέσει ασθενοφόρο, κι ότι έτσι κι αλλιώς ήταν προτιμότερο να τον αφήσουμε ήσυχο.\nΗ κοπέλα είχε αρχίσει να τρέμει. Η τρεμούλα ξεκίνησε από τα χέρια που έσφιγγαν το ποτήρι, ύστερα προχώρησε στους αγκώνες, έφτασε στους ώμους και χειροτέρευε κάθε φορά που κοίταζε τον Ράινερ. Το παραδέχομαι: η τρεμούλα δεν είναι και τόσο αφύσικη αντίδραση, αν τύχει κι ανακαλύψεις ένα κοκτέιλ εμετού και θανάτου πάνω στο χαλί σου μέσα στʼ άγρια μεσάνυχτα. Μα εγώ δεν ήθελα να χειροτερέψει. Άναψα ένα τσιγάρο με τον αλαβάστρινο αναπτήρα —ναι, ακόμα κι η φλόγα του ήταν απαίσια—, και δοκίμασα να της πάρω όσο μπορούσα περισσότερα λόγια, πριν τη στηλώσει το καλβαντός κι αρχίσει εκείνη να κάνει τις ερωτήσεις.\nΤο πρόσωπό της το έβλεπα εις τριπλούν μέσα στο δωμάτιο: σε μια φωτογραφία με ασημένια κορνίζα πάνω στο τζάκι, όπου ποζάριζε στο λιφτ κάποιου χιονοδρομικού φορώντας Ray-Ban. σʼ ένα πορτρέτο πελώριο, κρεμασμένο δίπλα στο παράθυρο, ζωγραφισμένο από κάποιον που μάλλον δεν τη συμπαθούσε ιδιαίτερα. και τέλος, στην σαφώς καλύτερη απʼ όλες τις εκδοχές, ζωντανή στα τρία μέτρα, στον καναπέ.\nΔεν την έκανα πάνω από δεκαεννιά-είκοσι χρόνων. Είχε στητούς ώμους και μακριά καστανά μαλλιά που έπεφταν κυματιστά στην πλάτη της. Τα ψηλά, στρογγυλά ζυγωματικά έδιναν έναν ανατολίτικο τόνο στο πρόσωπό της, που χανόταν ωστόσο αμέσως μόλις το βλέμμα έφτανε στα μάτια της: επίσης στρογγυλά, και μεγάλα, και ανοιχτά γκρίζα. Αν σας λέει κάτι αυτό. Φορούσε κόκκινη μεταξωτή ρόμπα κι ένα κομψό πασουμάκι με χρυσό λουράκι στα δάχτυλα. Έριξα μια ματιά τριγύρω, αλλά δεν είδα πουθενά το ταίρι του. Ίσως δεν την έπαιρνε να τʼ αγοράσει και τα δύο.\nΞερόβηξε να καθαρίσει το λαιμό της. «Ποιος είναι;» με ρώτησε.\nΝομίζω πως είχα μαντέψει πριν ανοίξει το στόμα της ότι θα ʼταν Αμερικάνα. Παραήταν υγιής για να ʼναι οτιδήποτε άλλο. Κι αυτά τα δόντια πού τα βρίσκουν όλοι τους; Αναρωτήθηκα.\n«Ο Ράινερ» είπα — και συνειδητοποιώντας πως η απάντησή μου κάθε άλλο παρά ικανοποιητική ήταν, έβαλα τα δυνατά μου να προσθέσω κάτι. «Ήταν πολύ επικίνδυνος άνθρωπος.»\nΦάνηκε να τρομάζει. Με το δίκιο της. Προφανώς της είχε περάσει από το μυαλό, όπως περνούσε τώρα κι από το δικό μου, πως αν ο Ράινερ ήταν επικίνδυνος κι εγώ τον είχα σκοτώσει, ιεραρχικά μιλώντας, εγώ ήμουν πιο επικίνδυνος.\n«Επικίνδυνος» ξαναείπα και την είδα νʼ αποστρέφει το βλέμμα της. Έδειχνε να τρέμει λιγότερο, που ήταν καλό σημάδι, εκτός κι αν η τρεμούλα της είχε συντονιστεί με τη δική μου και μου φαινόταν απλά ότι έτρεμε λιγότερο.\n«Καλά... τι γυρεύει εδώ;» είπε τέλος. «Τι ήθελε;»\n«Δύσκολο να πει κανείς» Δύσκολο για μένα, τουλάχιστον. «Ίσως ήθελε χρήματα, ίσως τα ασημικά σας...»\n«Εννοείς... ότι δεν σου είπε;» Η φωνή της είχε ξαφνικά δυναμώσει. «Τον χτύπησες χωρίς να ξέρεις ποιος ήταν; Τι δουλειά είχε εδώ μέσα;»\nΠαρά το σοκ, το μυαλό της είχε ξαναρχίσει να δουλεύει μια χαρά.\n«Τον χτύπησα, επειδή προσπαθούσε να με σκοτώσει», είπα. «Έτσι κάνω σε τέτοιες περιπτώσεις.»\nΠροσπάθησα να χαμογελάσω λίγο πονηρά και λίγο μάγκικα, αλλά είδα τον εαυτό μου στον καθρέφτη πάνω από το τζάκι και κατάλαβα πως δεν είχα πετύχει το σκοπό μου.\n«Ώστε έτσι κάνεις σε τέτοιες περιπτώσεις» επανέλαβε εκείνη ξερά. «Και... μήπως θα μπορούσα να ξέρω ποιος είσαι;»\nΝα τα μας. Έπρεπε να κάνω αυτό το βήμα με τη λεπτότητα και τη δεξιοτεχνία μπαλαρίνας. Ήταν η στιγμή που τα πράγματα μπορούσαν να πάρουν απότομα την κάτω βόλτα και να γίνουν πολύ χειρότερα απʼ όσο ήδη ήταν.\nΔοκίμασα να πάρω ύφος έκπληκτο — κι ίσως μια ιδέα πειραγμένο. «Δηλαδή... δεν μʼ αναγνωρίζεις;»\n«Μμμ... παράξενο. Φίντσαμ. Τζέιμς Φίντσαμ.» Άπλωσα το χέρι μου προς το μέρος της. Δεν σάλεψε, κι έτσι το χέρι μου συνέχισε αλλάζοντας πορεία, σε μια αδιάφορη τάχα προσπάθεια να στρώσω τα μαλλιά μου.\n«Είναι ένα όνομα» είπε εκείνη. «Αλλά δεν μου λέει ποιος είσαι.»\n«Φίλος του πατέρα σου.»\nΤο σκέφτηκε για μια στιγμή. «Επαγγελματική γνωριμία;»\n«Κάτι τέτοιο» κούνησε το κεφάλι της. «Είσαι ο Τζέιμς Φίντσαμ, κάτι σαν επαγγελματική γνωριμία του πατέρα μου. Και μόλις σκότωσες έναν άνθρωπο μέσα στο σπίτι μας.»\nΈγειρα το κεφάλι μου στο πλάι και επιχείρησα να της δείξω με το ύφος μου πως ναι, υπάρχουν φορές που ο κόσμος είναι στʼ αλήθεια πολύ σκατά.\nΜου έδειξε ξανά τα δόντια της.\n«Κι αυτό είναι όλο; Δεν γράφει τίποτʼ άλλο το βιογραφικό σου;»\nΔοκίμασα ξανά το μάγκικο, πονηρό χαμόγελο, μα ούτε αυτή τη φορά είχα αποτέλεσμα. «Γιά μια στιγμή...» είπε.\nΚοίταξε τον Ράινερ και ξαφνικά ανακάθισε, λες και κάποια αναπάντεχη σκέψη είχε περάσει από το μυαλό της.\n«Δεν έχεις ειδοποιήσει κανέναν, έτσι δεν είναι;»\nΌσο το σκεφτόμουν, πιο κοντά στα εικοσιπέντε την έκανα.\n«Τι εννοείς;» είχα αρχίσει να τα χάνω.\n«Εννοώ» είπε, «οτι δεν κάλεσες ούτε ασθενοφόρο ούτε κανέναν. Χριστέ μου.»\nΆφησε το ποτήρι στο χαλί δίπλα στα πόδια της, σηκώθηκε και πήγε προς το τηλέφωνο.\n«Κοίτα» είπα, «πριν κάνεις καμιά ανοησία...»\nΈκανα δυο βήματα να την πλησιάσω, μα ο τρόπος που γύρισε αστραπιαία προς το μέρος μου με έπεισε: το καλύτερο που είχα να κάνω ήταν να μείνω ακίνητος. Δεν είχα καμία όρεξη να περάσω τις επόμενες βδομάδες βγάζοντας από τα μάτια και τα μάγουλά μου τα θρύψαλα μιας συσκευής τηλεφώνου. «Ακίνητος, κύριε Τζέιμς Φίντσαμ» μου σφύριξε. «Δεν θα κάνω καμιά ανοησία. Θα καλέσω ασθενοφόρο. Και μετά θα καλέσω και την αστυνομία. Είναι η διαδικασία που ακολουθούν σʼ όλον τον κόσμο. Θα ʼρθουν κάτι τύποι με κλομπ και θα σε πάρουν. Πού την είδες την ανοησία;»\n«Κοίτα...» είπα, «δεν ήμουν απολύτως ειλικρινής μαζί σου.» Κάρφωσε το βλέμμα της πάνω μου και στένεψε τα μάτια της — αν σας λέει κάτι αυτό. Τα στένεψε οριζόντια. όχι κάθετα. Κανονικά, λοιπόν, θα ʼπρεπε να πω «τα κόντυνε.» Αλλά κανείς δεν το λέει έτσι.\nΛοιπόν: στένεψε τα μάτια της.\n«Τι στο διάβολο σημαίνει “όχι απολύτως ειλικρινής”; Δυο πράγματα μου είπες όλα κι όλα. Εννοείς ότι το ένα από τα δύο ήταν ψέμα;» Με είχε κολλήσει στον τοίχο, δεν υπήρχε αμφιβολία. Είχα μπελάδες. Από την άλλη πάλι... είχε σχηματίσει μόνο το πρώτο νούμερο.\n«Με λένε πράγματι Φίντσαμ» είπα. «Και ξέρω τον πατέρα σου.»\n«Ωραία. Τι μάρκα τσιγάρα καπνίζει;»\n«Ο πατέρας μου δεν έχει καπνίσει ποτέ στη ζωή του.»\nΣίγουρα κόντευε τα τριάντα, αν δεν τα ʼχε κιόλας πατήσει. Πήρα βαθιά ανάσα, ενώ εκείνη σχημάτιζε το δεύτερο νούμερο.\n«Εντάξει, δεν τον ξέρω, αλλά προσπαθώ να τον βοηθήσω.»\n«Κατάλαβα. Ήρθες να φτιάξεις το ντους που χάλασε.»\nΤο δάχτυλό της γύρισε το τρίτο νούμερο. Έπρεπε να παίξω το καλό μου χαρτί. «Κάποιος προσπαθεί να τον σκοτώσει» είπα.\nΑνεπαίσθητο κλικ. Άκουσα κάποιον, κάπου, να ρωτάει ποια υπηρεσία ζητούσαμε. Αργά, στράφηκε προς το μέρος μου κρατώντας το ακουστικό μακριά από το αφτί της. «Τι είπες;»\n«Κάποιος θέλει να σκοτώσει τον πατέρα σου» επανέλαβα. «Δεν ξέρω ποιος. Ούτε γιατί. Αλλά προσπαθώ να τον εμποδίσω. Αυτός είμαι κι αυτό κάνω εδώ.»\nΜε κοίταξε σκληρά. επίμονα. Ένα ρολόι ακουγόταν από κάπου, να χτυπάει απαίσια τα δευτερόλεπτα.\n«Αυτός ο άντρας» έδειξα τον Ράινερ, «είχε σχέση μʼ αυτή τη δουλειά.»\nΚατάλαβα πως ο ισχυρισμός μου της φάνηκε φτηνός, καθώς ο Ράινερ μάλλον δεν ήταν σε θέση να μου φέρει αντιρρήσεις. Μαλάκωσα, λοιπόν, λιγάκι τον τόνο της φωνής μου κι έβαλα τα δυνατά μου να πάρω ύφος εξίσου σαστισμένο κι ανήσυχο μʼ εκείνην.\n«Δεν μπορώ να πω ότι ήρθε εδώ για να σκοτώσει» είπα, «καθώς δεν μας δόθηκε η ευκαιρία να πούμε και πολλά. Αλλά δεν το αποκλείω.» Συνέχισε να με καρφώνει με το βλέμμα της. Ο υπάλληλος φώναζε από την άλλη άκρη του σύρματος προσπαθώντας να πάρει απάντηση — και μάλλον να εντοπίσει και την κλήση.\nΗ κοπέλα περίμενε. Δεν είμαι σίγουρος για ποιο πράγμα.\n«Ασθενοφόρο» είπε τέλος εξακολουθώντας να με κοιτάζει. Ύστερα αποτράβηξε το βλέμμα της από πάνω μου κι έδωσε τη διεύθυνση στο τηλέφωνο. Έγνεψε καταφατικά. Κι έπειτα αργά, πολύ αργά, ακούμπησε το ακουστικό στη θέση του και στράφηκε ξανά σʼ εμένα. Ήταν μια απʼ αυτές τις παύσεις που ξέρεις ότι θα είναι ατέλειωτες. Το ξέρεις απʼ τη στιγμή που αρχίζουν. Κι έτσι πήρα τσιγάρο και της πρόσφερα το πακέτο μου.\nΜε πλησίασε και στάθηκε. Ήταν πιο κοντή απʼ όσο μου είχε φανεί όταν βρισκόταν ακόμα στην άλλη άκρη του δωματίου. Χαμογέλασα ξανά κι εκείνη τράβηξε ένα τσιγάρο από το πακέτο, αλλά δεν το άναψε. Το έπαιξε αργά στα δάχτυλά της κι ύστερα έστρεψε δυο γκρίζα μάτια πάνω μου.\nΔυο γκρίζα μάτια. Τα δικά της γκρίζα μάτια. Δεν μιλάω για δυο ξένα γκρίζα μάτια. Δεν βρήκε δυο ξένα γκρίζα μάτια σʼ ένα συρτάρι, δεν έστρεψε σʼ εμένα δυο μάτια άλλου ανθρώπου. Τα δικά της πελώρια, ανοιχτά, πελώρια, γκρίζα, πελώρια μάτια έστρεψε πάνω μου. Ήταν από τα μάτια εκείνα που κάνουν έναν άντρα να παραμιλάει. Συγκρατήσου, για το Θεό!\n«Είσαι ψεύτης» είπε.\nΔεν ήταν λόγια θυμωμένα. Δεν ήταν λόγια τρομαγμένα. Μια διαπίστωση ήταν. Είσαι ψεύτης. «ΟΚ, είμαι», παραδέχτηκα. «Σε γενικές γραμμές ναι, είμαι. Αλλά ειδικά τώρα, στη συγκεκριμένη περίσταση, συμβαίνει να λέω την αλήθεια.»\nΣυνέχισε να με κοιτάζει με το ύφος που παίρνω κι εγώ πότε πότε, όταν τελειώνω το ξύρισμα. μα ούτε εκείνη φαινόταν να βρίσκει περισσότερες απαντήσεις απʼ όσες έβρισκα εγώ ο ίδιος. Μετά ανοιγόκλεισε μια φορά τα μάτια της, κι αυτό το βλεφάρισμα έδειξε νʼ αλλάζει κάπως την κατάσταση. Σαν κάτι να σταμάτησε, ή να έσβησε, ή τουλάχιστον να χαμήλωσε σε ένταση. Άρχισα να χαλαρώνω.\n«Γιατί να θέλει κάποιος να σκοτώσει τον πατέρα μου;» Η φωνή της είχε μαλακώσει.\n«Ειλικρινά... δεν ξέρω» απάντησα. «Εγώ μόλις τώρα πληροφορήθηκα ότι ο άνθρωπος δεν καπνίζει.»\nΣυνέχισε, λες και δεν με είχε ακούσει.\n«Για πες μου, κύριε Φίντσαμ» είπε, «εσύ πώς το ξέρεις ότι κάποιος θέλει να σκοτώσει τον πατέρα μου;»\nΑυτό ήταν το δύσκολο. Το πολύ δύσκολο. Δύσκολο στο τετράγωνο.\n«Επειδή μου πρότειναν να το κάνω» είπα.\nΣταμάτησε νʼ ανασαίνει. Το εννοώ κυριολεκτικά: σταμάτησε νʼ ανασαίνει. Και τίποτα πάνω της δεν έδειχνε ότι σκόπευε να ξαναρχίσει στο άμεσο μέλλον.\nΣυνέχισα, όσο πιο ήρεμα μπορούσα.\n«Κάποιος μου πρόσφερε πολλά λεφτά για να σκοτώσω τον πατέρα σου» είπα και την είδα να ζαρώνει με δυσπιστία τα φρύδια της. «Δεν δέχτηκα την πρόταση.»\nΔεν έπρεπε να τα προσθέσω αυτά τα τελευταία λόγια. Μά το Θεό, δεν έπρεπε.\nΟ Τρίτος Συζητητικός Νόμος του Νεύτωνα, αν υπήρχε, θα έλεγε ότι κάθε δήλωση εμπεριέχει μια δεύτερη, ισοδύναμη σε κύρος και αντίθετη σε νόημα. Λέγοντας ότι δεν είχα δεχτεί, της έδινα το πράσινο φως για να σκεφτεί την πιθανότητα πως είχα δεχτεί. Πιθανότητα που εγώ δεν ήθελα με κανέναν τρόπο να αιωρείται μέσα στο δωμάτιο τη στιγμή εκείνη. Ευτυχώς, όμως, ξανάρχισε νʼ ανασαίνει — άρα, μάλλον δεν αντιλήφθηκε την εν λόγω πιθανότητα.\nΣτην ίριδα του αριστερού της ματιού είχε μια λεπτή γραμμούλα πράσινο, που ξεκινούσε από την κόρη με βορειοανατολική κατεύθυνση. Στεκόμουν και την κοίταζα στα μάτια προσπαθώντας να μην την κοιτάζω στα μάτια, γιατί ήμουν σε τρομερά δύσκολη θέση. Δύσκολη, από πολλές διαφορετικές απόψεις.\n«Γιατί δεν δέχτηκες;»\n«Γιατί...» άρχισα και κόμπιασα. Σʼ αυτό το σημείο ήθελα να είμαι πέρα για πέρα σαφής.\n«Γιατί δεν σκοτώνω ανθρώπους.»\nΈγινε μια παύση, όσο να χωνέψει τα λόγια μου και να τα γυρίσει μερικές φορές μέσα στο μυαλό της. Ύστερα, κοίταξε το κορμί του Ράινερ.\n«Σου είπα» της θύμισα, «εκείνος άρχισε.»\nΜε κάρφωσε με το βλέμμα της για άλλα τριακόσια περίπου χρόνια κι ύστερα, γυρίζοντας αργά το τσιγάρο στα δάχτυλά της, προχώρησε προς τον καναπέ βυθισμένη σε βαθιά περισυλλογή.\n«Αλήθεια σου λέω» επανέλαβα προσπαθώντας να ελέγξω τον εαυτό μου και την κατάσταση. «Είμαι καλός άνθρωπος: δίνω στους εράνους του Ερυθρού Σταυρού, ρίχνω τις εφημερίδες στην ανακύκλωση, προσπαθώ να κάνω το σωστό.»\nΠλησίασε ξανά τον Ράινερ. «Μάλιστα. Και πότε έγιναν όλα αυτά;»\n«Εεε... τώρα, πριν λίγα λεπτά» τραύλισα σαν χαμένος.\nΈκλεισε για μια στιγμή τα μάτια της. «Πότε σου έκαναν την πρόταση, εννοώ.»\n«Α», είπα. «Πριν από δέκα μέρες.»\n«Στο Άμστερνταμ... στην Ολλανδία;»\nΑνακουφίστηκα. Ένιωσα πολύ καλύτερα. Είναι ωραίο να ζητούν οι νέοι τα φώτα των μεγαλυτέρων πότε πότε. Όχι συνέχεια, πότε πότε μόνο.\n«Ναι, στην Ολλανδία» είπα.\n«Και ποιος σου έκανε την πρόταση;»\n«Δεν τον είχα ξαναδεί. Ούτε τον ξαναείδα στη συνέχεια.»\nΈσκυψε, πήρε το ποτήρι και ήπιε μια γουλιά καλβαντός. Η γεύση του την έκανε να μορφάσει.\n«Και περιμένεις να σε πιστέψω;»\n«Ω, για βοήθησέ με λίγο» είπε και η φωνή της ξανάρχισε να δυναμώνει. Έγνεψε προς το μέρος του Ράινερ. «Έχουμε εδώ έναν τύπο που δεν νομίζω ότι είναι σε θέση να επαληθεύσει τους ισχυρισμούς σου. Κι εγώ πρέπει να σε πιστέψω... για ποιο λόγο ακριβώς; Για τα ωραία σου τα μάτια;»\nΔεν μπόρεσα να κρατηθώ. Θα έπρεπε να κρατηθώ. Το ξέρω. Αλλά δεν μπόρεσα.\n«Γιατί όχι;» είπα προσπαθώντας να πάρω το πιο γοητευτικό μου ύφος. «Εγώ θα πίστευα ό,τι κι αν μου έλεγες.»\nΤρομερό λάθος. Πολύ τρομερό λάθος. Από τις πιο μεγάλες, από τις πιο γελοίες χοντράδες, που έχω ξεστομίσει στη ζωή μου — που είναι φίσκα στις γελοίες χοντράδες.\nΓύρισε προς το μέρος μου θυμώνοντας απότομα. «Δεν κόβεις τις μαλακίες;»\n«Ήθελα μόνο να πω...» άρχισα να δικαιολογούμαι. Αλλά χάρηκα όταν μʼ έκοψε γιατί, μά την πίστη μου, ιδέα δεν είχα για το τι ήθελα να πω.\n«Κόψε τις μαλακίες σού είπα. Έχουμε έναν ετοιμοθάνατο εδώ πέρα.»\nΈγνεψα συμφωνώντας ένοχα και σκύψαμε κι οι δυο τα κεφάλια προς τον Ράινερ, σαν να του υποβάλλαμε τα σέβη μας. Και ξάφνου ήταν σαν να ξεμπέρδεψε με τον εξάψαλμο, σαν να τέλειωσε τη λειτουργία και να ʼταν έτοιμη πια να προχωρήσει σε άλλα. Οι ώμοι της χαλάρωσαν και άπλωσε προς το μέρος μου το χέρι με το ποτήρι.\n«Με λένε Σάρα» είπε. «Για δες μήπως μου βρεις καμιά κόκα κόλα.»\nΗ Σάρα δεν άργησε να τηλεφωνήσει και στην αστυνομία, που ήρθε όταν οι τύποι του ασθενοφόρου κουβαλούσαν με το φορείο τον Ράινερ, που ακόμα ανέπνεε. Οι μπάτσοι άρχισαν τα χμμμ και τα αχά, βάλθηκαν να περιεργάζονται τα αντικείμενα στο πρέκι πάνω από το τζάκι, να κοιτάζουν κάτω από τη σχάρα και, γενικώς, να δείχνουν με κάθε τρόπο ότι θα προτιμούσαν να βρίσκονται κάπου αλλού.\nΟι μπάτσοι, κατά κανόνα, δεν τρελαίνονται για καινούργιες υποθέσεις. Όχι επειδή είναι τεμπέληδες. Αλλά επειδή θέλουν, όπως όλοι μας, να βρίσκουν ένα νόημα, μια λογική, έναν συνεκτικό δεσμό μέσα στο μεγάλο κουβάρι της χαώδους δυστυχίας που αποτελεί το αντικείμενο της δουλειάς τους. Αν κυνηγούν τίποτα παιδαρέλια που κλέβουν ζάντες και τύχει να τους καλέσουν στον τόπο του εγκλήματος ενός μανιακού δολοφόνου, δεν μπορούν να κρατηθούν: θα κοιτάξουν κάτω από το κρεβάτι, μήπως βρουν τίποτα ζάντες. Θέλουν να βρουν στοιχεία που να συνδέονται μεταξύ τους. στοιχεία που θα τους επιτρέψουν να βάλουν σε μια τάξη το χάος, να ξεμπερδέψουν το κουβάρι. Για να μπορούν να πουν: νά, αυτό συνέβη επειδή είχε συμβεί εκείνο. Όταν δεν βρίσκουν τέτοια στοιχεία —όταν έρχονται αντιμέτωποι μʼ έναν επιπλέον σωρό άσχετων στοιχείων, που πρέπει να καταγραφούν και νʼ αρχειοθετηθούν, να χαθούν και να ξαναβρεθούν στον πάτο κάποιου συρταριού, για να ξαναχαθούν στη συνέχεια, χωρίς να υπάρχει κανείς στον οποίον να μπορούν να τα φορτώσουν—, όταν, λοιπόν δεν βρίσκουν τίποτα τέτοιο, πώς να το κάνουμε; Απογοητεύονται.\nΤη δική μας ιστορία την βρήκαν πολύ απογοητευτική. Η Σάρα κι εγώ είχαμε προβάρει ένα σενάριο που μας φάνηκε πιστευτό. Ύστερα δώσαμε τρεις διαφορετικές παραστάσεις σε διαφορετικό κάθε φορά αστυνομικό ανεβαίνοντας ένα-ένα τα σκαλιά της ιεραρχίας και τελειώνοντας μʼ έναν τρομακτικά νεαρό επιθεωρητή, που μας είπε ότι τον έλεγαν Μπροκ.\nΟ Μπροκ κάθισε στον καναπέ κοιτάζοντας τα νύχια του και κουνώντας το νεαρό του κεφάλι όσην ώρα άκουγε την ιστορία του γενναίου Τζέιμς Φίντσαμ, φίλου της οικογένειας, που έμενε στο δωμάτιο των ξένων, στον πρώτο όροφο του σπιτιού. Ο κύριος Φίντσαμ, λοιπόν, είχε ακούσει κάτι κρότους, είχε κατέβει αθόρυβα στο ισόγειο να δει, είχε βρει έναν τύπο ζόρικο, με δερμάτινο μπουφάν και μαύρο ζιβάγκο, έναν τύπο άγνωστο, που δεν τον είχε ξαναδεί στη ζωή του, πάλαιψαν, έπεσαν, και —ω Θεέ μου!—, ο τύπος χτύπησε στο κεφάλι. Η Σάρα Γουλφ, του Αλεξάντερ, ημερομηνία γέννησης 29 Αυγούστου 1964, άκουσε τη φασαρία, κατέβηκε και είδε τα πάντα. Θα πιείτε κάτι, κύριε Επιθεωρητά; Τσάι; Χυμό;\nΤο σκηνικό, φυσικά, βοήθησε. Αν δοκιμάζαμε το ίδιο σενάριο σε κάποιο διαμέρισμα στις εργατικές πολυκατοικίες του Ντέπτφορντ, θα μας είχαν μπουζουριάσει μέσα σε δευτερόλεπτα στην κλούβα, όπου θα ικετεύαμε γεροδεμένους κοντοκουρεμένους νεαρούς να πάρουν τα πόδια τους από τα κεφάλια μας για να χωρέσουμε. Αλλά στο αξιοπρεπές προάστιο της Μπελγκράβια, με τις πράσινες αλέες και τις περιποιημένες προσόψεις, οι αστυνομικοί είναι μάλλον διατεθειμένοι να σε πιστέψουν. Κι εδώ που τα λέμε, άλλο νοίκι πληρώνεις στην Μπελγκράβια κι άλλο στο Ντέπτφορντ.\nΌταν υπογράψαμε τις καταθέσεις μας, μας είπαν να μην κάνουμε καμιά ανοησία και φύγουμε από τη χώρα χωρίς να ενημερώσουμε προηγουμένως το αστυνομικό τμήμα της γειτονιάς μας — και γενικά, μας προέτρεψαν να κάνουμε φρόνιμα φρόνιμα ό,τι μας ζητούσαν κι όποτε μας το ζητούσαν.\nΔύο ώρες μετά την άκαρπη προσπάθειά του να μου σπάσει το χέρι, το μόνο που είχε απομείνει από τον άγνωστο κατά τʼ άλλα Ράινερ, ήταν μια μυρωδιά.\nΒγήκα στο δρόμο, και κάνοντας τα πρώτα βήματα ένιωσα τον πόνο να παίρνει ξανά τη θέση του στο προσκήνιο. Άναψα τσιγάρο, περπάτησα καπνίζοντας ώς τη γωνία κι έστριψα αριστερά σʼ ένα πλακόστρωτο αδιέξοδο στενό, όπου παλιά υπήρχε στάβλος. Μόνο πάμπλουτα άλογα θα μπορούσαν πια να μένουν σʼ αυτό το στενό, αλλά η μυρωδιά του στάβλου πλανιόταν ακόμα ανεπαίσθητη στον αέρα, κι ίσως γιʼ αυτό είχα αφήσει εκεί τη μηχανή μου. Μʼ έναν κουβά κριθάρι και λίγο φρέσκο άχυρο κάτω από την πίσω ρόδα.\nΗ μηχανή ήταν στη θέση της — πράγμα που μπορεί νʼ ακούγεται λιγάκι χαζό έτσι όπως το λέω, αλλά δεν είναι καθόλου στις μέρες μας. Οι μηχανόβιοι ξέρουν: αν αφήσεις τη μηχανή σου σʼ ένα σκοτεινό στενό για περισσότερο από μια ώρα (ακόμα και δεμένη και κλειδωμένη), κι αν την ξαναβρείς επιστρέφοντας, το θέμα σηκώνει συζήτηση. Ιδίως όταν μιλάμε για μια Καβασάκι ZZR 1100.\nΠαραδέχομαι πως οι Γιαπωνέζοι είχαν όλο το άδικο του κόσμου στο Περλ Χάρμπορ. Συμφωνώ ότι τα πιάτα τους τα βασισμένα στο ωμό ψάρι δεν έχουν καθόλου φαντασία. Αλλά από μηχανές οι άνθρωποι ξέρουν — και δυο και τρία πραγματάκια. Δώσε γκάζι σʼ όποια ταχύτητα θέλεις σʼ αυτή τη μηχανή, και θα νιώσεις τους βολβούς των ματιών σου να καρφώνονται στο πίσω μέρος του κρανίου σου. Εντάξει. Οι περισσότεροι άνθρωποι δεν επιδιώκουν αυτήν ακριβώς την αίσθηση όταν διαλέγουν όχημα για τις μετακινήσεις τους, εγώ, όμως, είχα κερδίσει αυτή τη μηχανή σε μια παρτίδα τάβλι φέρνοντας στη σειρά τέσσερα-άσο, τέσσερα-άσο κι ύστερα τρεις φορές εξάρες. Και την απολάμβανα μʼ όλη μου την καρδιά. Ήταν μαύρη και μεγάλη. Βοηθούσε ακόμα κι έναν μέτριο οδηγό να ταξιδέψει σε άλλους γαλαξίες.\nΈβαλα μπρος, μαρσάρισα με δύναμη για να ξυπνήσω κάμποσους από τους χοντρούς χρηματιστές της Μπελγκράβια κι έφυγα για το Νότινγκ Χιλ. Έβρεχε και πήγαινα αργά, άρα είχα όλο το χρόνο να σκεφτώ τη νυχτερινή μου περιπέτεια.\nΤο μόνο που είχε κολλήσει στο μυαλό μου, καθώς πιλοτάριζα τη μηχανή μου στους μεταξένιους δρόμους με τα κίτρινα φώτα, ήταν η Σάρα να μου λέει «να κόψω τις μαλακίες». Και ο λόγος για να τις κόψω ήταν πως «είχαμε κάποιον ετοιμοθάνατο μέσα στο δωμάτιο».\nΘυμήθηκα ξανά τους Συζητητικούς Νόμους του Νεύτωνα. Στην ουσία, μου είχε πει πως αν δεν υπήρχε ένας ετοιμοθάνατος μέσα στο δωμάτιο, θα μπορούσα να συνεχίσω τις μαλακίες μου.\nΑυτή η ιδέα μού ʼφτιαξε το κέφι. Να μη με λένε Τζέιμς Φίντσαμ, είπα από μέσα μου, αν δεν τα καταφέρω μια μέρα να βρεθούμε αυτή κι εγώ σʼ ένα δωμάτιο χωρίς κανέναν ετοιμοθάνατο παρέα.\nΤο κρίμα είναι ότι δεν με λένε έτσι.\nΚΑΘΗΜΕΡΙΝΗ στις 24-12-2010\nΘρίλερ με δράση και αυτοσαρκασμό\nΗ Καζαμπλάνκα και μια «πρόβα»της 11ης Σεπτεμβρίου στο μυθιστόρημα του Λόρι\nΟ τηλεοπτικός δόκτωρ Χάουζ είναι ειδικός στις διαγνώσεις Κυνικός, στυφός, επιθετικός, εγωιστής. Αλλά εξαίρετος γιατρός, που συνδυάζει την υπερευαισθησία με την αναισθησία και κρύβει τις ανασφάλειές του πίσω από μια γλώσσα που δεν ξέρει από όρια, όσο και ο νους του. Φανταστείτε τώρα τον Χάουζ στρατιωτικό ή μάλλον πρώην στρατιωτικό και νυν σωματοφύλακα, που μπαίνει σεμπελάδες. Επειδή κατά βάθος είναι καλός. Αυτός είναι ο Τόμας Λανγκ, ο ήρωας του μυθιστορήματος του Χίου Λόρι, του ηθοποιού που ερμηνεύει τον γιατρό Χάουζ. Μάλιστα, ο Λόρι, γιος γιατρού, που έγινε γιατρός τηλεοπτικός, ανθρωπολόγος, αρχαιολόγος, κωπηλάτης εξίσου καλός μετον ολυμπιονίκη πατέρα του και μουσικός σε ροκ συγκρότημα, είναι και συγγραφέας. Και δημιούργησε έναν δόκτορα Χάουζ πολύ πριν του προτείνουν τον ρόλο στο ομώνυμο σίριαλ, με ό,τι αυτό μπορεί να σημαίνει για το ισχυρό αποτύπωμα του ως ερμηνευτή στον ρόλο.\nΤο βιβλίο του εκδόθηκε το 1996 με τον τίτλο «Ο έμπορος όπλων» (ο ελληνικός τίτλος με τις νουάρ συνδηλώσεις είναι προφανώς πολύ καλύτερος), αλλά άρχισε να μεταφράζεται\nσε άλλες γλώσσες μετά τη θεαματική παγκόσμια αναγνώριση του Λόρι ως Χάουζ. Κι ο Τόμας Λανγκ, μοναχικόκ, κυνικός, με παρέα την Καβασάκι του και μόνο, είναι πραγματικά ένας Χάουζ πριν από τον Χάουζ, που η ιστορία του παρωδεί τόσο το αστυνομικό όσο και το κατασκοπικό μυθιστόρημα, όντας την ίδια στιγμή προφητική όσον αφορά τη σχέση της Δύσης με την τρομοκρατία και όχι μόνο.\nΟ Λανγκ είναι άφραγκος, χρεωμένος και κάνει δουλειές του ποδαριού, αλλά συναφείς προς τη σταδιοδρομία του. Του χεριού δηλαδή και του ποδαριού, τουλάχιστον. Το μυθιστόρημα αρχίζει λοιπόν με έναν διαλογισμό όσον αφορά τη μεθοδολογία σπασίματος ενός χεριού και την υφή του πόνου: αν ο ήρωας έχει χιούμορ, ο Λόρι δείχνει αμέσως το ταλέντο του στην παρωδία, αφού αυτή η θεωρητική ενασχόληση λαμβάνει χώρα στη διάρκεια μιας μέχρις εσχάτων πάλης μεταξύ του Λανγκ, στον οποίο ανήκει το περί ου ο λόγος χέρι, και ενός εφιαλτικής ασχήμιας τύπου που περιγράφεται με την πιο μεγάλη λεπτομέρεια και αποδεικνύεται τελικά ο καλός της υπόθεσης. Μόνο που ο Λανγκ τον έχει αφήσει ετοιμοθάνατο. Κατά λάθος, όπως φαίνεται. Διότι πήγε να κάνει το καλό: να προειδοποιήσει έναν εκατομμυριούχο ότι του πρόσφεραν χρήματα για να τον σκοτώσει. Ο εκατομμυριούχος δεν είναι βεβαίως εκεί, είναι όμως η κόρη του για να μπει και η μοιραία γυναίκα στην ιστορία. Στην οποία ιστορία, η δολοφονία του εκατομμυριούχου είναι τελικά πταίσμα πέραν των μεταμφιέσεων και των αλλαγών ταυτότητας που πολλαπλασιάζονται, αφού ο λόγος τελικά είναι περί εμπορίου όπλων και τρομοκρατίας, σε όλες τις πιθανές εκφάνσεις τους.\nΣτο μυθιστόρημα του Λόρι υπάρχει η Καζαμπλάνκα, όπως υπάρχει και μια «πρόβα», τρόπον τινά, της 11ηςΣεπτεμβρίου, εξαιτίας της οποίας αναβλήθηκε το γύρισμα του μυθιστορήματος σε ταινία. Το σασπένς αφθονεί, αφού κανείς δεν είναι αυτό που φαίνεται, πέρα από τη μοιραία γυναίκα με τα στερεοτυπικά χαρακτηριστικά φυσικά, όπως εξίσου αφθονεί και ο σαρκασμός και ο αυτοσαρκασμός, που ξεκινά από τα πρόσωπα, επεκτείνεται στην αγγλική κοινωνία και καταλήγει στις συμβάσεις του είδους και της γραφής εν γένει. Υπάρχει επίσης μια διάσταση απροσδόκητη, την οποία επισήμανε ένας Γάλλος κριτικός, μια εικόνα του σύγχρονου κόσμου που παραπέμπει στον Φουκώ και στην επιτήρηση ,\nΤέλος, από την αρχή κιόλας της πρωτοπρόσωπης αφήγησης, από την πρώτη σκηνή, όταν ο λόγος αναλαμβάνει να υπονομεύσει τα έργα, ο Λανγκ έχει πρόσωπο, είναι ο Λόρι, και ο αναγνώστης διαβάζει την ιστορία ενός άλλου Χάουζ. Μυθιστόρημα λοιπόν ιδιαίτερο και απολαυστικό. Ας ελπίσουμε ότι θα έχει συνέχεια, όπως σιβυλλικά υπόσχεται ο συγγραφέας του. Αν κρίνουμε από την προηγούμενη αναγγελία της συνέχειάς του πάντως, ο Λόρι μάλλον τρελαίνεται για φάρσες. Όπως και ο Χάουζ.\nΤΟ ΒΗΜΑ στις 09-01-2011\nΤο μυστικό στο ουίσκι\nΕγινε διάσημος χάρη στην τηλεοπτική σειρά «Ηouse». Ο Χιου Λόρι, ο οποίος γεννήθηκε το 1959 στην Οξφόρδη, σπούδασε στο Ιτον και στο Κέιμπριτζ και διέπρεψε ως κωπηλάτης, δοκιμάζεται τώρα και στο αστυνομικό μυθιστόρημα\nΔΗΜΟΣΙΕΥΣΗ: 09/01/2011, 05:45\nΑΠΟ ΤΟΝ ΦΙΛΙΠΠΟ ΦΙΛΙΠΠΟΥ\nΔύο σημαντικοί συγγραφείς, ο Ρέιμοντ Τσάντλερ και ο Τζον Λε Καρέ, βοήθησαν άθελά τους τον Χιου Λόρι, ηθοποιό, σκηνοθέτη και μουσικό σε ροκ συγκρότημα, να ξεκινήσει τη λογοτεχνική σταδιοδρομία του. Ο πρώτος τού δάνεισε τα χαρακτηριστικά του Φίλιπ Μάρλοου για να πλάσει τον ήρωά του και ο δεύτερος τον εισήγαγε στα άδυτα των μυστικών υπηρεσιών. Ο 36χρονος ήρωας του Λόρι λέγεται Τόμας Λανγκ, είναι απόστρατος λοχαγός και πρωταγωνιστεί στο Μην πας ποτέ στην Καζαμπλάνκα (πρωτότυπος τίτλοςΤhe Gun Seller ). Ανθρωπος μοναχικός, μονίμως αδέκαρος, φυτοζωεί στο Λονδίνο, ψάχνει για δουλειά, οι γυναίκες τον εγκαταλείπουν, νιώθει οίκτο για τον εαυτό του, oδηγεί μια Καβασάκι 1100 και πίνει ουίσκι, κατά προτίμηση Famous Grouse. Για να αντιμετωπίσει τα καθημερινά του έξοδα γίνεται περιστασιακός σωματοφύλακας και μισθοφόρος.\nΩστόσο δεν είναι κανένα ρεμάλι. Αυτοσυστήνεται ως καλός άνθρωπος, με αρχές, αξιοπρεπής και τζέντλεμαν. Η περιπέτειά του αρχίζει στο Αμστερνταμ, όπου ένας άγνωστος του προτείνει ένα μεγάλο χρηματικό ποσό για να σκοτώσει τον εκατομμυριούχο Αλεξάντερ Γουλφ. Οταν πηγαίνει στην Μπελγκράβια, την αριστοκρατική γειτονιά του Λονδίνου, για να ειδοποιήσει τον Γουλφ για το σχέδιο εξόντωσής του, πέφτει πάνω στην κόρη του υποψήφιου θύματος, την όμορφη Σάρα. Η υπόθεση όμως ενδιαφέρει το βρετανικό υπουργείο Αμυνας, το οποίο ο Λανγκ επισκέπτεται. Εκεί πληροφορείται ότι βρίσκεται υπό κατηγορία για την απόπειρα φόνου του Γουλφ: κάποιος θέλει να τον εμφανίσει ως επαγγελματία δολοφόνο. Στην ιστορία εμπλέκονται και οι μυστικές υπηρεσίες της Αμερικής, ειδικά η CΙΑ. Τότε πληροφορείται ότι ο Γουλφ είναι λαθρέμπορος ναρκωτικών.\nΟπλα και αίμα\nΟ Χιου Λόρι σπούδασε Αρχαιολογία και Ανθρωπολογία. Αν και διάσημος ηθοποιός, βρίσκει τον χρόνο να γράφει. Πάντως το νέο βιβλίο του «Ρaper Soldier», που ο ίδιος είχε δηλώσει ότι θα εκδοθεί το 2009, δεν έχει κυκλοφορήσει ακόμη.Στο μυθιστόρημά του «Μην πας ποτέ στην Καζαμπλάνκα» διαλέγει την αριστοκρατική συνοικία Μπελγκράβια του Λονδίνου για να τοποθετήσει ένα μέρος της δράσης\nΚαι ξαφνικά εμφανίζεται ο άνθρωπος που του ανέθεσε να σκοτώσει τον Γουλφ, με τον οποίο καβγαδίζει, οπότε η Σάρα, η μοιραία γυναίκα της ιστορίας, τον πυροβολεί και τον στέλνει στο νοσοκομείο. Διότι αυτός και ο Γουλφ είναι το ίδιο πρόσωπο. Στη συνέχεια ο Γουλφ του μιλάει για τη ζωή του, η οποία απειλείται από εμπόρους όπλων. Κατ΄ αυτόν, ο Πόλεμος του Κόλπου το 1990-1991, επί προεδρίας του Τζορτζ Μπους πατρός, ξεκίνησε από τους κατασκευαστές όπλων. Ο Γουλφ λέει ότι το σημαντικότερο προϊόν στην παγκόσμια αγορά δεν είναι ούτε το πετρέλαιο ούτε o χρυσός ούτε τα τρόφιμα. Είναι τα όπλα, τα οποία επηρεάζουν άμεσα τις κυβερνήσεις. Και ύστερα ο Γουλφ δολοφονείται και η Σάρα, η κόρη του, εξαφανίζεται. Ο Λανγκ, ο οποίος είναι σφόδρα ερωτευμένος με την κοπέλα, ψάχνει να τη βρει, για χάρη της είναι έτοιμος να πέσει και στη φωτιά, έστω και αν κινδυνεύει να καεί.\nΤο Μην πας ποτέ στην Καζαμπλάνκα, ένα περιπετειώδες θρίλερ, θα μπορούσε να γίνει χορταστική ταινία. Αλλο ένα θρίλερ, λοιπόν; Ασφαλώς, όχι. Ο Λόρι, ο οποίος αναδεικνύεται δεξιοτέχνης της αφήγησης, δεν ενδιαφέρεται μόνο για την πλοκή. Ο ήρωάς του περιπλανάται μεν σε διάφορα μέρη του κόσμου- Πράγα, Καζαμπλάνκα- όπου συμβαίνουν ποικίλα γεγονότα, τα οποία καθιστούν το μυθιστόρημα αξιανάγνωστο, αλλά στοχεύει στην ευαισθητοποίηση του αναγνώστη στο ζήτημα των πολέμων και των όπλων. Τα Βαλκάνια, διαβάζουμε, είναι μέρος όπου γίνεται διαχείριση του εμπορίου ναρκωτικών από τη Μέση Ανατολή προς την Ευρώπη. Επίσης, μαθαίνουμε ότι το θέμα της λεγόμενης τρομοκρατίας είναι πολύ περίπλοκο. Σε αυτήν δεν εμπλέκονται μόνο επαναστάτες, ιδεολόγοι ή κατ΄ επάγγελμα, μα και κυβερνήσεις, οι οποίες συνεργάζονται με σκοτεινούς ανθρώπους. Κινητήρια δύναμη, κατά τον συγγραφέα, είναι το χρήμα: εξαιτίας του χύνεται αίμα, εξαιτίας του γίνονται οι πόλεμοι και τα εγκλήματα, εξαιτίας του οι άνθρωποι προδίδουν ο ένας τον άλλον. Ο Λόρι εκφράζει έναν εμφανή αντιαμερικανισμό. Βάζει έναν αμερικανό αξιωματούχο να πλέξει το εγκώμιο των όπλων λέγοντας πως τα χρήματα από την πώληση των όπλων δεν πάνε ούτε στην τσέπη του αμερικανού προέδρου ούτε στα θυλάκια κάποιων παραγόντων. Ο Λόρι πετάει βολές και προς τους λαούς του κόσμου που πλέουν σε πελάγη αδιαφορίας για όσα συμβαίνουν γύρω τους. Σε κάθε περίπτωση, ο Τόμας Λανγκ είναι ένας συμπαθητικός ήρωας, ο οποίος με τον παλιομοδίτικο εγγλέζικο κυνισμό του σαρκάζει τα πάντα και αυτοσαρκάζεται. Διότι το χιούμορ του Λόρι είναι άριστης ποιότητας, καυστικό, ανατρεπτικό, και ο αναγνώστης το απολαμβάνει.


ΒΟΜΒΑ ΣΟΪΜΠΛΕ: Πως απειλεί να τινάξει την συμφωνία στον αέρα\nΟ Σόϊμπλε κρύβεται ουσιαστικά πίσω από το ΔΝΤ, και είναι εκείνος που ζητά να εφαρμοστούν οι περικοπές στις συντάξεις από το 2018, απειλώντας να τινάξει στον αέρα την διαπραγμάτευση για την συμφωνία με την ελληνική πλευρά.\nΤην πληροφορία αυτή δημοσιεύει το σε τηλεγράφημά του το Αθηναϊκό Πρακτορείο Ειδήσεων επικαλούμενο δικές του πηγές.\nΌπως αναφέρει χαρακτηριστικά το πρακτορείο:\n«Εντατικές προσπάθειες για την άρση των νέων εμποδίων που εμφανίστηκαν χθες και απειλούν τη δυνατότητα επίτευξης κατ” αρχήν συμφωνίας στο αυριανό Eurogroup καταβάλλουν οι Βρυξέλλες.\nΣημειώνεται, πως ο πρόεδρος του Eurogroup, Γερούν Ντάισελμπλουμ, είχε εξαρχής στόχο να είναι σε θέση αύριο να παρουσιάσει στους υπουργούς Οικονομικών, στη Βαλέτα, μία «κατ” αρχήν πολιτική συμφωνία», η οποία θα ανοίγει τον δρόμο για την επιστροφή των θεσμών στην Αθήνα και την ολοκλήρωση της αξιολόγησης σε τεχνικό επίπεδο.


Μόνο δύο βουλευτές στην εθελοντική αιμοδοσία στη Βουλή – Δείτε ποιοι | Reader.gr\nΜόνο δύο βουλευτές στην εθελοντική αιμοδοσία στη Βουλή – Δείτε ποιοι\nΤετ, 05/02/2020 - 22:35\nΕθελοντική αιμοδοσία διοργάνωσε την Τετάρτη ο σύλλογος των υπαλλήλων της Βουλής, ωστόσο παρά το γεγονός ότι η προσέλευση από πλευράς εργαζομένων ήταν ικανοποιητική, από την πλευρά των βουλευτών συμμετείχαν μόλις δύο.\nΙκανοποιητική κρίθηκε από τους διοργανωτές η προσέλευση στην εθελοντική αιμοδοσία που διοργάνωσε σήμερα Τετάρτη, ο σύλλογος των υπαλλήλων της Βουλής των Ελλήνων.\nΣυγκεκριμένα από τους σχεδόν 150 προσελθόντες, πάνω από 135 εργαζόμενοι έδωσαν αίμα, μεταξύ των οποίων και δύο βουλευτές, η Όλγα Κεφαλογιάννη και ο Κωνσταντίνος Μπογδάνος.\nΤο αίμα συνέλεξε κλιμάκιο του Γενικού Κρατικού Νοσοκομείου «Γεώργιος Γεννηματάς» και πραγματοποιήθηκε στο Εντευκτήριο της Βουλής.\nΌπως ανέφεραν στο ΑΠΕ-ΜΠΕ γιατροί του «Γ. Γεννηματάς» και εκπρόσωποι του Συλλόγου Υπαλλήλων της Βουλής, η προσέλευση κυμάνθηκε στα ίδια επίπεδα με πέρυσι, κρίνεται ωστόσο παραπάνω από ικανοποιητική, δεδομένου και των εποχικών ιώσεων που παρατηρούνται το τελευταίο διάστημα.\nΟι δύο βουλευτές μάλιστα στάθηκαν υπέρ της αιμοδοσίας με αναρτήσεις τους στα social media.\nΣυγκεκριμένα ο Κωνσταντίνος Μπογδάνος με μήνυμα του στο Facebook ανέφερε:\n«Δεν πονάει, δεν παίρνει ώρα, δεν κοστίζει, σώζει ζωές και ευεργετεί ανωνύμως και αδιακρίτως.\nΚρίμα, που μόνο δύο βουλευτές συμμετείχαμε στη σημερινή αιμοδοσία στο εντευκτήριο του κοινοβουλίου. Την επόμενη περισσότεροι!»\nΑπό την πλευρά της η Όλγα Κεφαλογιάννη έγραψε στο Twitter:\n«Δίνοντας αίμα σώζεις ζωές. Στην εθελοντική αιμοδοσία στη Βουλή ανταποκρίθηκαν δεκάδες εργαζόμενοι, δυστυχώς όμως ακόμα μία φορά ελάχιστοι συνάδερφοι. Εγώ θα δηλώνω πάντα παρούσα, με την ευχή η ανταπόκριση όλων να είναι κάποια στιγμή καθολική».


«Γέφυρα Ζωής»: Αιμοδοσία στο Τσοτύλι | KOZANILIFE.GR\nΤην Τετάρτη 11 Δεκεμβρίου 2013 ΩΡΑ 15:00 – 20:00 (προσέλευση – 19:30) στο Δημοτικό Διαμέρισμα Τσοτυλίου, στον χώρο του Κέντρου Υγείας ο Σύλλογος Εθελοντών Αιμοδοτών Κοζάνης ¨Γέφυρα Ζωής¨ σε συνεργασία με τον Σύλλογο Γυναικών Τσοτυλίου, τους Συλλόγους Γονέων και κηδεμόνων και το τμήμα Αιμοδοσίας του Μαμάτσειου Γενικού Νοσοκομείου Κοζάνης, διοργανώνουν την 42η Αιμοδοσία του 2013.\nΚαλούμε, όλους τους πολίτες του Τσοτυλίου αλλά και των γύρω Δημοτικών Διαμερισμάτων και όποιον άλλο κάτοικο της περιοχής ενδιαφέρεται να αιμοδοτήσει, να έρθουν στην ΕΘΕΛΟΝΤΙΚΗ ΑΙΜΟΔΟΣΙΑ της Τετάρτης 11 Δεκεμβρίου, να έρθουν να δώσουν Ζωή από τη Ζωή τους.\nΤσαουσίδης Θεόδωρος Τσαχουρίδης Θεόδωρος\nΣυνάντηση των φίλων του Συλλόγου «Παύλος Μελάς» σε Χριστουγεννιάτικη ατμόσφαιρα


Στο στρατηγικό πλάνο προβολής του ελληνικού τουρισμού στο εξωτερικό, που υλοποιεί μεθοδικά ο ΕΟΤ, εστίασε ο γενικός γραμματέας του Οργανισμού, Δημήτρης Φραγκάκης, κατά τη παρουσίαση της νέας διαφημιστικής καμπάνιας “Sunshine Discount” σε κοινή διαδικτυακή Συνέντευξη Τύπου.\nΕπενδύοντας στο εξαιρετικό κλίμα της Ελλάδας και στις πλούσιες και διαφορετικές εμπειρίες που μπορεί να βιώσει ο επισκέπτης, με σύμμαχο τον καλό καιρό, ΕΟΤ και Aegean δημιούργησαν μια καμπάνια που έχει τη δυναμική να υποστηρίξει την προσπάθεια προσέλκυσης επισκεπτών όλο το χρόνο, ενώνοντας τις δυνάμεις τους, για 4η συνεχόμενη χρονιά.\n«Αναπόσπαστο μέρος της στρατηγικής μας είναι η συνεργασία με αεροπορικές εταιρείες και tour operators για τη βέλτιστη προώθηση της Ελλάδας ως τουριστικού προορισμού», είπε ο κ. Φραγκάκης, παρουσία της διευθύντριας Εταιρικών Υποθέσεων της Aegean Μαρίνας Σπυριδάκη, με συντονιστή τον δημοσιογράφο Χάρη Ντιγριντάκη.\nΣυνεχίζοντας ο γενικός γραμματέας, έκανε λόγο για μία δύσκολη παγκόσμια συγκυρία, λέγοντας : «συμβάλλουμε στη δημιουργία των απαραίτητων συνθηκών επιπλέον ενίσχυσης, όχι μόνο του τουριστικού κλάδου, αλλά του συνόλου της εθνικής οικονομίας.\nΕπενδύουμε σε συνεργασίες και σε δράσεις που γνωρίζουμε ότι θα αποδώσουν. Το πρόγραμμα συνδιαφήμισης ΕΟΤ- Aegean που παρουσιάσαμε σήμερα, περιλαμβάνει ένα ολοκληρωμένο πλάνο προβολής της Ελλάδας και στόχευσης σε αγορές στις οποίες υπάρχει ενδιαφέρον και δυναμική για τη χώρας μας.\nΒασιζόμενη σε μία πρωτότυπη ιδέα, η φετινή καμπάνια δίνει επιπλέον κίνητρα στους ξένους επισκέπτες να επιλέξουν την Ελλάδα για τις διακοπές τους, κάτι που αποτελεί και κεντρικό ζητούμενο για τη φετινή χρονιά».\nΠαίρνοντας τον λόγο, η κ. Σπυριδάκη, επισήμανε ότι «στην επανεκκίνηση του τουρισμού είναι σημαντικό να μπορέσουμε, όλοι μαζί και συντονισμένα να επικοινωνήσουμε ένα δυνατό και ενιαίο μήνυμα που θα κερδίσει τον επισκέπτη και με υπευθυνότητα θα τον φέρει στη χώρα μας.\nΜαζί με τον ΕΟΤ, έχουμε ήδη πετύχει πολλά τα προηγούμενα χρόνια και μπορούμε να κερδίσουμε και τη φετινή χρονιά στην προτίμηση των επισκεπτών.\nΟ ήλιος, η ζέστη και το μοναδικό κλίμα της χώρας μας, αποτελούν τον καταλύτη που βελτιώνει τις εμπειρίες για κάθε επισκέπτη και εμείς προσφέρουμε το κίνητρο για να τις απολαύσουν.\nΜετά την παρατεταμένη παραμονή στο σπίτι τους τελευταίους μήνες, όλα είναι πιο όμορφα κάτω από τον ελληνικό ήλιο. Έχουμε την ετοιμότητα, την αισιοδοξία και την προσμονή για το φετινό καλοκαίρι, για να ταξιδέψουμε όλους ξανά στα μέρη που αγαπάνε».\nΠιο αναλυτικά, η ηλιοφάνεια και το κλίμα της Ελλάδας αναβαθμίζουν την εμπειρία των διακοπών για κάθε επισκέπτη. Γι’ αυτό και όσο μεγαλύτερη η διαφορά θερμοκρασίας του τόπου αφετηρίας σε σχέση με την Ελλάδα, τόσο μεγαλύτερη η έκπτωση στα αεροπορικά εισιτήρια της Aegean.\nΌπως και οι προηγούμενες καμπάνιες συνδιαφήμισης ΕΟΤ- Aegean, έτσι και η νέα “Sunshine Discount” καμπάνια, με τη χρήση της τεχνολογίας, προσαρμόζεται δυναμικά στις διαφορετικές αγορές και τα διαφορετικά κοινά και εντοπίζοντας όσους αναζητούν τις επόμενες διακοπές τους στην Ελλάδα ή και σε ανταγωνιστικούς προορισμούς, δημιουργεί τις προϋποθέσεις για να κερδίσει τον επισκέπτη.\nΕτικέτες: Aegean, ΕΟΤ


Διεθνές Φεστιβάλ - Η Πάτρα δείχνει το ταλέντο της στη σκηνή! | Patras Events\n03 Σεπ 2020 Thu, 03 Sep 2020 09:00:00 +0300 09:00 Patras Events\nΦωτό - Boneli Art\nΠαραστάσεις που αξίζει να δεις\nΆρεσε η παράσταση «Δεν είμαστε κουραμπιέδες» σε σκηνοθεσία και κείμενα του Τσεζάρις Γκραουζίνης. Το Διεθνές Φεστιβάλ της Πάτρας δείχνει ότι το καλλιτεχνικό δυναμικό της πόλης μπορεί να κάνει σημαντικά και όμορφα πράγματα.\nΣτη συγκεκριμένη περίπτωση οι απόφοιτοι της Δραματικής Σχολής του ΔΗΠΕΘΕ Πάτρας Ελένη Γεωργακοπούλου, Μάρκος Γέττος και Μαρία Λάτα συνέθεσαν μία παράσταση που ακροβάτησε μεταξύ του λυρικού και του παράλογου στοιχείου με επιτυχία κατορθώνοντας να φτάσει στην άκρη του νήματος και να αποσπάσει το χειροκρότημα του κοινού.\nΑκολουθεί την Πέμπτη το "Επιστροφή στην Κανονικότητα" σε σκηνοθεσία Όλγας Σπυράκη και μιας πλειάδας Πατρινών χορευτών και ηθοποιών, ενώ στη συνέχεια την Κυριακή έχουμε το «Η πραγματική Νόρμαν Χέρμαν» σε σκηνοθεσία του Ιωάννη Αναστασόπουλου πάλι με Πατρινούς συντελεστές.\nΑξίζει να αναφέρουμε ότι οι παραστάσεις αυτές εντάσσονται στην ενότητα για την ανάδειξη του Πατρινού θεάτρου και των συντελεστών του, ενώ ο προαύλειος χώρους του Παλαιού Δημοτικού Νοσοκομείου γεμίζει πάντα από θεατές, τηρώντας ασφαλώς τις αποστάσεις και τα μέτρα ασφαλείας.\nΠάτρα - Μια συναυλία με λαϊκά τραγούδια στο θέατρο Κρήνης\n"Δον Καμίλο" - Οι Πατρινοί απόλαυσαν ένα ιδιαίτερα αγαπητό έργο στην Κρήνη (φωτο)


Δελτίο των 11: Γερμανικές πολεμικές αποζημιώσεις (Κ. Μπετινάκης)\nΠΡΟΣ ΥΠΟΥΡΓΟΝ ΕΘΝΙΚΗΣ ΑΜΥΝΗΣ-ΠΟΛΕΜΟΥ\nΠαρ Νοε 19, 01:06:00 μ.μ.\nΠαρ Νοε 19, 01:07:00 μ.μ.\nΚΥΡΙΟΙ ΤΗΣ ΕΥΠ ΚΑΙ ΤΗΣ ΑΣΦΑΛΕΙΑΣ ΘΑ ΜΑΖΕΨΕΤΕ ΤΟΥΣ ΑΛΗΤΑΡΑΔΕΣ ΕΠΟΙΚΟΥΣ ΤΑΛΙΜΠΑΝ Η ΘΑ ΒΓΟΥΝ ΟΙ ΚΑΡΑΜΠΙΝΕΣ ΓΙΑ ΣΥΜΜΟΡΦΩΣΗ ΚΑΙ ΕΥΝΟΜΙΑ ΚΑΙ ΠΡΟΣΤΑΣΙΑ ΤΩΝ ΠΕΡΙΟΥΣΙΩΝ?\nΟΜΑΔΑ 20 ΑΦΓΑΝΟΠΑΚΙΣΤΑΝΩΝ ΤΑΛΙΜΠΑΝΟΣΥΜΜΟΡΙΤΩΝ ΤΡΙΓΥΡΝΑΕΙ ΞΗΜΕΡΩΜΑΤΑ ΣΤΟΥΣ ΔΡΟΜΟΥΣ ΤΟΥ ΑΓΙΟΥ ΠΑΝΤΕΛΕΗΜΟΝΑ ΜΕ ΚΑΔΡΟΝΙΑ ΓΙΑ ΝΑ ΕΚΔΙΚΗΘΕΙ ΓΙΑ ΤΟ ΙΣΛΑΜΟΠΑΝΗΓΥΡΙ ΤΟΥΣ ΕΛΛΗΝΕΣ. ΘΑ ΤΟΥΣ ΜΑΖΕΨΕΙ ΚΑΝΕΙΣ;\n(ΩΡΑ 3.10 π.μ)\n(ώρα 4.10 π.μ)\nΗ ένοπλη ομάδα των Αφγανοπακιστανών διαλύθηκε στα στενά χωρίς περαιτέρω φασαρίες. Αυτή τη στιγμή επικρατεί ησυχία στη περιοχή.\nΠαρ Νοε 19, 06:43:00 μ.μ.\nΗ ΠΑΓΚΟΣΜΙΑ ΔΙΑΚΥΒΕΡΝΗΣΗ\n""OI ΕΛΙΤ ΔΥΝΑΜΕΙΣ ΤΟΥ ΧΡΗΜΑΤΟΟΙΚΟΝΟΠΟΙΗΜΕΝΟΥ ΚΑΠΙΤΑΛΙΣΜΟΥ\nΕΙΧΑΝ ΜΙΑ ΑΛΛΗ ΜΑΞΙΜΑΛΙΣΤΙΚΗ ΣΤΟΧΟΘΕΣΙΑ,\nΤΙΠΟΤΑ ΛΙΓΟΤΕΡΟ ΔΗΛΑΔΗ ΑΠΟ ΤΗ ΔΗΜΙΟΥΡΓΙΑ ΕΝΟΣ ΠΛΑΝΗΤΙΚΟΥ ΣΥΣΤΗΜΑΤΟΣ ΧΡΗΜΑΤΟΟΙΚΟΝΟΜΙΚΟΥ ΕΛΕΓΧΟΥ ΣΤΑ ΧΕΡΙΑ ΙΔΙΩΤΩΝ ΙΚΑΝΟ ΝΑ ΕΠΙΚΥΡΙΑΡΧΕΙ ΤΟΥ ΠΟΛΙΤΙΚΟΥ ΣΥΣΤΗΜΑΤΟΣ ΕΚΑΣΤΗΣ ΧΩΡΑΣ ΚΑΙ ΤΗΣ ΙΔΙΑΣ ΤΗΣ ΠΡΑΓΜΑΤΙΚΗΣ ΟΙΚΟΝΟΜΙΑΣ ΩΣ ΣΥΝΟΛΟΝ.\nΑΥΤΟ ΤΟ ΣΥΣΤΗΜΑ ΕΠΕΠΡΩΤΟ ΝΑ ΤΕΘΕΙ ΥΠΟ ΕΛΕΓΧΟ ΜΕ ΦΕΟΥΔΑΡΧΙΚΗ ΥΦΗ ΑΠΟ ΤΙΣ ΚΕΝΤΡΙΚΕΣ ΤΡΑΠΕΖΕΣ ΤΟΥ ΠΛΑΝΗΤΗ,ΔΡΩΣΕΣ ΑΥΤΕΣ ΩΣΑΝ ΣΕ ΣΥΓΧΟΡΔΙΑ ΚΟΝΣΕΡΤΟ,ΜΕ ΜΥΣΤΙΚΕΣ ΣΥΜΦΩΝΙΕΣ ΠΟΥ ΘΑ ΚΑΤΕΛΗΓΑΝ ΣΕ ΑΥΤΕΣ ΔΙΑ ΜΕΣΩ ΣΥΧΝΟΤΑΤΩΝ ΙΔΙΩΤΙΚΩΝ ΣΥΝΑΝΤΗΣΕΩΝ ΚΑΙ ΣΥΝΕΔΡΙΩΝ.\nTO ΑΠΟΚΟΡΥΦΩΜΑ ΤΟΥ ΣΥΣΤΗΜΑΤΟΣ ΕΠΕΠΡΩΤΟ ΝΑ ΓΙΝΕΙ Η ΤΡΑΠΕΖΑ ΔΙΕΘΝΩΝ ΣΥΜΨΗΦΙΣΜΩΝ,ΣΤΗΝ ΜΠΑΣΕΛ ,ΕΛΒΕΤΙΑΣ.\nΜΙΑ ΙΔΙΩΤΙΚΗ ΤΡΑΠΕΖΑ ΥΠΟ ΙΔΙΟΚΤΗΣΙΑ ΚΑΙ ΕΛΕΓΧΟΜΕΝΗ ΑΠΟ ΤΙΣ ΚΕΝΤΡΙΚΕΣ ΤΡΑΠΕΖΕΣ ΤΟΥ ΠΛΑΝΗΤΗ,ΟΙ ΟΠΟΙΕΣ ΜΕ ΤΗΝ ΣΕΙΡΑ ΤΟΥΣ ΗΤΑΝ ΚΑΙ ΟΙ ΙΔΙΕΣ ΙΔΙΩΤΙΚΕΣ ΕΠΙΧΕΙΡΗΣΕΙΣ!\nΚΑΘΕ ΚΕΝΤΡΙΚΗ ΤΡΑΠΕΖΑ,ΕΠΕΔΙΩΚΕ ΝΑ ΕΠΙΚΥΡΙΑΡΧΗΣΕΙ ΤΗΣ ΚΥΒΕΡΝΗΣΕΩΣ ΤΗΣ, ΜΕΣΩ ΤΗΣ ΔΥΝΑΤΟΤΗΤΑΣ ΤΗΣ ΝΑ ΕΛΕΓΧΕΙ ΤΑ ΚΡΑΤΙΚΑ ΟΜΟΛΟΓΙΑΚΑ ΔΑΝΕΙΑ,ΝΑ ΧΕΙΡΑΓΩΓΕΙ ΤΙΣ ΣΥΝΑΛΛΑΓΜΑΤΙΚΕΣ ΙΣΟΤΙΜΙΕΣ,ΝΑ ΕΠΙΔΡΑ ΣΤΟ ΕΠΙΠΕΔΟ ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ ΣΤΗ ΧΩΡΑ,ΚΑΙ ΝΑ ΑΣΚΕΙ ΕΠΙΡΡΟΗ ΣΕ ΣΥΝΕΡΓΑΣΙΜΟΥΣ ΠΟΛΙΤΙΚΟΥΣ ΔΙΑ ΜΕΤΑΓΕΝΕΣΤΕΡΩΝ ΑΝΤΑΜΟΙΒΩΝ ΣΤΟΝ ΕΠΙΧΕΙΡΗΜΑΤΙΚΟ ΚΟΣΜΟ.""\nΚαθηγητης Carroll Quigley,απο το κλασικο βιβλιο, "ΤΡΑΓΩΔΙΑ ΚΑΙ ΕΛΠΙΣ",Νεα Υορκη,1966.\nΠαρ Νοε 19, 10:17:00 μ.μ.\nΣάβ Νοε 20, 10:01:00 π.μ.